CELEX: 52011PC0814
Language: da
Date: 2011-11-30
Title: Forslag til EUROPA-PARLAMENTETS OG RÅDETS FORORDNING om etablering og drift af de europæiske satellitbaserede navigationssystemer

|
			
		
		
		52011PC0814
		
			Forslag til EUROPA-PARLAMENTETS OG RÅDETS FORORDNING om etablering og drift af de europæiske satellitbaserede navigationssystemer /* KOM/2011/0814 endelig - 2011/0392 (COD) */
			
				
		
		
			
			   	BEGRUNDELSE

1.                      
BAGGRUND FOR FORSLAGET

Rammerne for den offentlige forvaltning og
finansiering af programmerne Galileo og Egnos[1]
blev fastlagt ved forordning (EF) nr. 683/2008, der trådte i kraft den 25.
juli 2008. Ved forordningen tildeles disse programmer 3 405 mio. EUR i perioden
1. januar 2007 til 31. december 2013.
Som fastsat i artikel 22 i forordning (EF) nr.
683/2008 vedtog Kommissionen den 18. januar 2011[2]
en rapport til Europa-Parlamentet og Rådet om midtvejsevaluering af de
europæiske satellitbaserede navigationsprogrammer. I rapporten gøres nærmere
rede for, hvordan programmerne er forløbet siden reformen af programledelsen i
2007, og den indeholder et skøn over omkostningerne og de kommende
udfordringer, især risikofaktorerne, samt forslag til, hvordan disse og navnlig
driftskravene til de to programsystemer skal håndteres.
Rådet udtrykte i sine konklusioner vedtaget
den 31. marts 2011 efter fremsendelse af Kommissionens rapport af 18. januar
2011 på ny generel støtte til de europæiske satellitbaserede
navigationsprogrammer som defineret i forordning (EF) nr. 683/2008. Rådet
noterede sig ligeledes overslaget over de samlede programudgifter, og at
Kommissionen i forbindelse med den nye flerårige finansielle ramme ville
fremlægge forslag til en ny styreordning. Rådet har i denne forbindelse anmodet
Kommissionen om at rationalisere og optimere anvendelsen af de eksisterende
strukturer.
Parlamentet gav i sin beslutning af 8. juni
2011 ligeledes udtryk for støtte til de europæiske satellitbaserede navigationsprogrammer
og mente, at de hovedsageligt skulle finansieres over EU's budget. Parlamentet
understregede betydningen af at indføre stringente politikker for omkostnings-
og risikobegrænsning. Det anmodede Kommissionen om hurtigt at forelægge
lovgivningsmæssige forslag og insisterede navnlig på nødvendigheden af at sikre
en stabil ramme på lang sigt, navnlig for driften af systemerne.
Kommissionen foreslår i sin meddelelse af 29.
juni 2011[3],
der er ledsaget af et forslag til rådsforordning af samme dato[4], at afsætte [7 000] mio. EUR
til finansieringen af de europæiske satellitbaserede navigationsprogrammer i
den nye flerårige finansielle ramme for perioden 2014-2020. Kommissionen nævner
imidlertid, at det er nødvendigt fortsat at gøre en indsats for at holde
omkostningerne under kontrol, og at det bør overvejes at vedtage nye
forvaltningsregler på længere sigt. Det må bemærkes, at beløbet på [7000] mio.
EUR, som er fastsat i faste 2011-priser, udgør et loft, som ikke må
overskrides, jf. artikel [14 i forslaget] til nævnte rådsforordning, svarende
til et beløb på [7 897] mio. EUR i løbende priser.
Det bør understreges, at der kan opstå
uforudsete hændelser i denne type komplekse programmer, som kan medføre
overskridelse af udgifterne og forsinkelser. Dette indebærer, at der må
indføres et effektivt risikostyringssystem, og kan medføre, at der må træffes
hårfine afgørelser. Meromkostningerne i forbindelse med udviklingsfasen, som
forvaltes af Den Europæiske Rumorganisation, beløber sig således i alt til ca. 500
mio. EUR. Efter anmodning fra medlemsstaterne har Kommissionen accepteret at
afholde disse omkostninger for at garantere programmets kontinuitet.
"Valideringen i kredsløb" udgør Galileoprogrammets hjørnesten, og en
afbrydelse af finansieringen ville have bragt programmets videreførelse i fare
og dermed have medført et tab af industriel knowhow og delvist konstrueret
udstyr.
Denne forordning, hvortil der er fremsat
forslag, er en reaktion på Europa-Parlamentets og Rådets opfordringer, idet der
samtidig tages hensyn til elementerne i Kommissionens meddelelse af 29. juni
2011. Den er basisretsakten for de europæiske satellitbaserede
navigationsprogrammer i den periode, der er omfattet af den næste flerårige
finansielle ramme, hvori der bl.a. er fastsat bestemmelser for finansiering og
en plan for styring af programmerne. Da de påkrævede ændringer af forordning
(EF) nr. 683/2008 er omfattende, har det vist sig nødvendigt at erstatte denne
med en ny forordning frem for at ændre den eksisterende.
Det må erindres, at programmerne Galileo og
Egnos er EU-flagskibsprojekter. Fremme af denne teknologi, der medvirker
kraftigt til at overvinde krisen, ligger i umiddelbar forlængelse af
"Europa 2020"-strategien og politikkerne for en bæredygtig udvikling.
De nye generationer af højtydende satellitnavigationstjenester frembyder
betydelige muligheder inden for samtlige erhvervsgrene, hvor mange nye
arbejdspladser følger i kølvandet på udbredelsen af markederne, der er vokset
30 % hvert år i de seneste år. I denne forbindelse er det Kommissionens
målsætning at udvikle et økosystem af applikationer med henblik på at optimere
anvendelsen af de tjenester, der leveres af systemerne, og opnå størst mulige samfundsøkonomiske
fordele. Til dette formål gennemfører Kommissionen de 24 foranstaltninger, som
er nævnt i handlingsplanen vedrørende applikationer for GNSS af 14. juni 2010[5]. Denne plan indeholder navnlig
bestemmelser om finansiering af forsknings- og udviklingsprojekter, forbedring
af SMV’ers adgang til finansiering og forskellige aktioner til fremme af
programmerne Galileo og Egnos på prioriterede områder inden for vækst,
innovation og beskæftigelse.
Det bør også fremhæves, at de europæiske
satellitbaserede navigationsprogrammer ikke blot vedrører de medlemsstater, som
er mest engageret på rumfartsområdet, men har direkte betydning for alle EU's
medlemsstater. Alle borgere i EU vil få gavn af de mange tjenester, der
tilbydes via de nye infrastrukturer. Desuden spiller de små og mellemstore
virksomheder i hele Europa en vigtig rolle i programmerne, eftersom en af EU's
målsætninger er at fremme en bred og åben deltagelse fra virksomhedernes side i
procedurerne for indgåelse af offentlige kontrakter.
Kommissionen er således inden for rammerne af
Phare-initiativet "En industripolitik for en globaliseret verden"
under Europa 2020 blevet opfordret til "at udvikle en effektiv rumpolitik
for at udvikle værktøjer, der giver mulighed for at tackle nogle af de vigtige
globale udfordringer og bl.a. kunne levere Galileo".

2.                      
RESULTATER AF HØRINGER AF INTERESSEREDE PARTER OG KONSEKVENSANALYSER

Forslaget er en opfølgning af mange grundige
høringer af de berørte parter og offentligheden. Det er ledsaget af en
konsekvensanalyse.
De berørte parter er blevet hørt om
forskellige tekniske, juridiske og operationelle aspekter vedrørende
programmerne såsom levering af tjenester, infrastruktur- og driftsomkostninger,
risikoanalyser og mulige styreordninger. Der er således afholdt temaorienterede
workshopper og konferencer med brugerne samt arbejdsgrupper for eksperter fra
Den Europæiske Rumorganisation, Det Europæiske GNSS-agentur og medlemsstaterne.
Der er ligeledes gennemført samtaler med eksperter fra rumfartssektoren og
repræsentanter for erhvervslivet.
Offentligheden har også været involveret
gennem Eurobarometer 2007 og 2009 og i forbindelse med vurderingen af, hvilke
virkninger den europæiske rumpolitik har.
Oplysningerne viser:
·                        
at borgerne går ind for udviklingen af et
selvstændigt satellitnavigationssystem og erkender, at det moderne samfund i
stadig større grad er afhængigt af navigationssystemer
·                        
at en stabil styring er påkrævet på lang sigt for
at sikre en effektiv forvaltning af programmerne
·                        
at den livskritiske ("Safety of Life" -
SoL) tjeneste, der er et system etableret under Galileoprogrammet, bør omlægges
efter brugerbehovene
·                        
at de berørte parter i den civile luftfart
understreger behovet for levering af Egnostjenester på lang sigt. Det er en
forudsætning for, at Egnos kan komme rigtigt ind på markedet.
Derudover er konsekvensanalysen i lyset af den
seneste udvikling og de udfordringer, der skal tackles, koncentreret om den
videre gennemførelse af programmerne og navnlig to væsentlige problemer: dels
udformningen af de fremtidige tjenester, eftersom det budget, der er afsat for
perioden 2008-2013, er utilstrækkeligt til at færdiggøre infrastrukturen i
systemet, der etableres under Galileoprogrammet, og sikre driften af Egnos,
dels udarbejdelsen af en styringsordning for driften og den nødvendige
finansiering.
Vedrørende førstnævnte punkt om systemet under
Galileoprogrammet har vurderingen af de forskellige valgmuligheder vist, at den
bedste løsning er at bevare de oprindelige tjenester undtagen SoL-tjenesten.
Denne løsning, som kræver mindre jordbaseret infrastruktur, er dermed billigere
i omkostninger. 
Hvad angår Egnos, er systemet allerede
operationelt, og mange brugere har gavn af det. Da SoL-tjenesten erklæredes for
operationel, forpligtede Kommissionen sig desuden til at sikre tjenestens
kontinuitet over for brugerne, der til gengæld har foretaget betydelige
investeringer. Derfor er det ikke en mulig løsning at afslutte Egnosprogrammet.
Vedrørende det andet punkt fremgår det af
konsekvensanalysen, at Kommissionen som repræsentant for EU altid bør være
ansvarlig for programmerne, såfremt EU fortsat finansierer dem alene, således
som Kommissionen foreslår i ovennævnte meddelelse af 29. juni 2011.
Forvaltningen af driften bør derimod varetages af et regulerende agentur. Dette
muliggør dels at opnå størst mulige samfundsøkonomiske fordele i forbindelse
med driften af systemerne og sikre en bedre overensstemmelse med EU's øvrige
politikker, dels at have en klar definition af de forskellige berørte parters
økonomiske og politiske ansvar. Derfor og på baggrund af Rådets ovennævnte
konklusioner af 31. marts 2011, fremstår Det Europæiske GNSS-agentur, som er
oprettet ved Europa-Parlamentets og Rådets forordning (EU) nr. 912/2010 af 22.
september 2010 og har til formål at udføre opgaver i forbindelse med
gennemførelsen af programmerne, som det naturlige valg, eftersom det allerede
er oprettet og aktivt inden for satellitnavigation. Det forudsætter dog, at
agenturets opgaver og ressourcer omstruktureres.

3.                      
FORSLAGETS JURIDISKE INDHOLD

Ligesom i forordning (EF) nr. 683/2008 og den
gældende EU-ret inden for europæiske satellitbaserede navigationsprogrammer er
retsgrundlaget for Kommissionens forslag artikel 172 i traktaten om Den
Europæiske Unions funktionsmåde, tidligere artikel 156 i traktaten om
oprettelse af Det Europæiske Fællesskab. Forslaget har desuden form af en råds-
og parlamentsforordning, eftersom denne i lighed med forordning (EF) nr.
683/2008, som den skal erstatte, er af generel karakter og skal finde direkte
anvendelse i alle medlemsstater.
Udformningen af programmer og systemer,
fastsættelse af budgetbevillinger hertil og udarbejdelse af en styringsordning
er hovedforanstaltningerne i forslaget, der for at rationalisere EU-retten
endvidere indeholder bestemmelser om ændring eller ophævelse af anden
lovgivning vedrørende europæiske satellitbaserede navigationsprogrammer.
Forslaget er i overensstemmelse med
nærhedsprincippet og proportionalitetsprincippet. Målet med forslaget, nemlig
etablering og drift af satellitbaserede navigationssystemer, går ud over, hvad
en enkelt medlemsstat økonomisk og teknisk kan klare alene, og kan derfor bedst
nås på EU-plan. Det går ikke videre, end hvad der er nødvendigt for at opnå
dette mål, eftersom de anslåede budgetmidler modsvarer de beregnede
omkostninger efter grundige analyser, og eftersom den valgte styringsordning
forekommer at være den bedst egnede.

4.                      
VIRKNINGER FOR BUDGETTET

Som nævnt i punkt 2 ovenfor finansieres
programmerne Galileo og Egnos fortsat af EU alene. EU's bidrag til programmerne
for perioden 2014-2020 må ikke overstige [7 897] mio. EUR i løbende priser, jf.
artikel [14 i forslaget] til Rådets forordning, som nævnt i punkt 1. Det dækker
tre hovedaktiviteter, dvs. afslutningen af Galileos etablerings- og
ibrugtagningsfase, Galileos driftsfase og driften af Egnossystemet. Dette
omfatter ligeledes en løbende forbedring af systemets tjenester med henblik på
at følge udviklingen i brugernes behov.
Vurderingen af programomkostningerne er
baseret på grundige analyser. Den bygger desuden på drøftelser med eksperter,
navnlig fra medlemsstaterne, Den Europæiske Rumorganisation og Det Europæiske
GNSS-agentur. De forskellige berørte parter, bl.a. industrielle aktører på
rumområdet, er endvidere blevet hørt.
Det har afgørende betydning for programmernes
kontinuitet, at den opnåede ekspertise bevares i Kommissionen. Derfor vil
Kommissionen bevare de medarbejdere, der i øjeblikket er ansat som midlertidigt
ansatte, og fastsætte deres ansættelsesperiode i forhold til de forskellige
programfaser samt flytte personale til Det Europæiske GNSS-agentur. 

5.                      
FAKULTATIVE ELEMENTER

Det bør understreges, at denne forordning
navnlig indeholder bestemmelser om planen for styring af programmerne og
finansieringen heraf for perioden 2014-2020. Efter denne plan kan der
overdrages væsentlige opgaver i forbindelse med systemdriften til Det
Europæiske GNSS-agentur, der er et EU-agentur i henhold til artikel 185 i
forordning (EF, Euratom) nr. 1605/2002 af 25. juni 2002 om finansforordningen
vedrørende De Europæiske Fællesskabers almindelige budget. Til dette formål vil
Kommissionen indgå en eller flere uddelegeringsaftaler med agenturet.
Efter Kommissionens udtalelse anses
anvendelsen af uddelegeringsaftaler, som omfatter de generelle betingelser for
forvaltningen af de midler, der overdrages til agenturet, herunder opfølgnings-
og omkostningskontrolforanstaltninger, for at være den bedste måde, hvorpå
Kommissionen, Europa-Parlamentet og Rådet kan udøve deres kontrolbeføjelser
fuldt ud. 
For at give Europa-Parlamentet og Rådet et
samlet overblik over de betingelser, hvorunder Det Europæiske GNSS-agentur
udfører de tildelte opgaver inden for rammerne af den nye styringsordning,
navnlig ressourcemæssigt, forelægger Kommissionen i løbet af 2012 et forslag
til ændring af forordning (EU) nr. 912/2010 og den tilhørende
finansieringsoversigt. Det må bemærkes, at der i budgettet, som er tildelt
programmerne, dvs. [7 897] mio. EUR i løbende priser, allerede er taget højde
for udgifterne til drift af systemerne, herunder driftsudgifterne for de
enheder, der skal forvalte driften af systemerne. Udførelsen af agenturets
nytildelte opgaver medfører således under ingen omstændigheder merudgifter for
EU's budget. 
Kommissionen vil i øvrigt vurdere, om
forordning (EU) nr. 912/2010 er forenelig med den nye styringsordning for så
vidt angår sikkerhedsgodkendelsen af systemerne. 
Rådets fælles aktion 2004/552/FUSP af 12. juli
2004 om aspekter ved det europæiske satellitbaserede navigationssystems drift,
som måtte berøre Den Europæiske Unions sikkerhed[6],
bør ligeledes opdateres.
En forenkling af reglerne er et af nøgleordene
i den nye strategi, som er foreslået af Kommissionen for så vidt angår EU's
budgetudgifter. Med den nuværende tekst indføres der en forenkling, som bl.a.
tager fat på følgende spørgsmål:
–                        
tilpasning af indikatorer til Europa
2020-strategiens mål 
–                        
uddelegering af opgaver i forbindelse med driften
af systemerne, navnlig kontraktforvaltning, til Det Europæiske GNSS-agentur.
2011/0392 (COD)
Forslag til
EUROPA-PARLAMENTETS OG RÅDETS FORORDNING
om etablering og drift af de europæiske
satellitbaserede navigationssystemer
EUROPA-PARLAMENTET OG RÅDET FOR DEN
EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 172,
under henvisning til forslag fra
Europa-Kommissionen,
efter fremsendelse af udkastet til lovgivningsmæssig
retsakt til de nationale parlamenter,
under henvisning til udtalelse fra Det
Europæiske Økonomiske og Sociale Udvalg[7],
under henvisning til udtalelse fra
Regionsudvalget[8],
efter den almindelige lovgivningsprocedure, og
ud fra følgende betragtninger:
(1)              
Formålet med den europæiske satellitbaserede
navigationspolitik er at forsyne EU med to satellitnavigationssystemer,
systemet etableret under programmet Galileo og systemet Egnos (i det følgende
benævnt "systemerne"). Disse systemer er etableret henholdsvis under
programmerne Galileo og Egnos (i det følgende benævnt
"programmerne"). Hver infrastruktur omfatter satellitter og et net af
jordstationer.
(2)              
Galileoprogrammet har til formål at etablere og
drive den første infrastruktur for satellitbaseret navigation og
positionsbestemmelse, der er rettet specifikt mod civile formål. Det system,
der etableres under Galileoprogrammet, er fuldstændig uafhængigt af andre
eksisterende eller eventuelle fremtidige systemer.
(3)              
Egnosprogrammet har til formål at forbedre
kvaliteten af signalerne fra eksisterende globale satellitnavigationssystemer
(i det følgende benævnt "GNSS").
(4)              
Europa-Parlamentet, Rådet, Det Økonomiske og
Sociale Udvalg og Regionsudvalget har konsekvent bakket fuldt op om
programmerne.
(5)              
Da programmerne befinder sig på et fremskredent
udviklingsstadie, og systemerne har nået driftsfasen, er det nødvendigt, at de
får et specifikt retsgrundlag, der opfylder deres behov, navnlig med hensyn til
styring, og sikrer en sund økonomisk forvaltning.
(6)              
De systemer, der oprettes under de europæiske
satellitbaserede navigationsprogrammer, er infrastrukturer oprettet som
transeuropæiske net, hvis anvendelse rækker langt ud over medlemsstaternes
nationale grænser. Endvidere bidrager de tjenester, der tilbydes gennem disse
systemer, navnlig til udvikling af transeuropæiske net inden for transport-,
telekommunikations- og energiinfrastrukturer.
(7)              
Programmerne Galileo og Egnos er et
industripolitisk redskab og indgår i Europa 2020-strategien, som det blev
foreslået af Kommissionen i meddelelsen af 17. november 2010 "En
integreret industripolitik for en globaliseret verden - Fokus på
konkurrenceevne og bæredygtighed"[9].
De er også nævnt i Kommissionens meddelelse af 4. april 2011 "En
EU-rumstrategi til gavn for borgerne"[10].
Disse programmer indebærer mange fordele for EU's økonomi og borgere, hvis
anslåede samlede værdi er ca. 130 mia. EUR for perioden 2014-2034.
(8)              
Som følge af den øgede brug af satellitnavigation
inden for mange aktivitetsområder kan afbrydelser i tjenesterne medføre
omfattende skader i det moderne samfund. Derudover er
satellitnavigationssystemer på grund af deres strategiske betydning
infrastrukturer, der er særligt følsomme over for misbrug. De nævnte forhold
kan få indvirkning på EU's og medlemsstaternes sikkerhed. Der bør derfor tages
højde for sikkerhedskravene ved udformningen, etableringen og driften af
infrastrukturer under programmerne Galileo og Egnos.
(9)              
Galileoprogrammet omfatter en definitionsfase, som
er afsluttet, en udviklings- og valideringsfase, som forventes afsluttet i
2013, en etablerings- og ibrugtagningsfase, som indledtes i 2008 og forventes
afsluttet i 2020, og en driftsfase, som gradvist skulle kunne indledes i
2014/2015, således at hele systemet er fuldt ud operationelt i 2020.
(10)          
Egnosprogrammet er i driftsfasen, efter at den åbne
tjeneste og tjenesten "Safety of Life" erklæredes for operationelle i
henholdsvis oktober 2009 og marts 2011.
(11)          
Med henblik på at optimere anvendelsen af de
leverede tjenester, bør systemer, net og tjenester fra programmerne Galileo og
Egnos både være kompatible og interoperable indbyrdes og så vidt muligt med
andre satellitnavigationssystemer samt med traditionelle navigationsmetoder.
(12)          
Eftersom EU i princippet finansierer programmerne
fuldt ud, bør EU's gøres til ejer af alle materielle og immaterielle aktiver,
som er skabt eller udviklet inden for rammerne af disse programmer. For fuldt
ud at respektere alle grundlæggende rettigheder vedrørende ejendomsret bør der
indgås de nødvendige aftaler med de nuværende ejere, navnlig vedrørende
væsentlige dele af infrastrukturen og dennes sikkerhed. Med henblik på at
fremme indførelsen af satellitnavigation på markedet, bør det sikres, at
tredjemand kan opnå en optimal udnyttelse af bl.a. de intellektuelle
ejendomsrettigheder, der fremkommer som følge af programmerne, og som tilhører
EU, især på det samfundsøkonomiske område.
(13)          
Galileoprogrammets etablerings-, ibrugtagnings- og
driftsfase og Egnosprogrammets driftsfase bør i princippet finansieres fuldt ud
af EU. I overensstemmelse med forordning (EF, Euratom) nr.°1605/2002 af 25.
juni 2002 om finansforordningen vedrørende De Europæiske Fællesskabers
almindelige budget[11]
bør medlemsstaterne kunne bidrage finansielt eller i form af naturalier til
programmerne i henhold til passende aftaler for at finansiere supplerende
elementer i programmerne, som de ønsker gennemført, eksempelvis
systemarkitektur eller visse supplerende sikkerhedsbehov. Tredjelande og
internationale organisationer bør også kunne bidrage til programmerne.
(14)          
For at sikre, at programmerne videreføres, er det
nødvendigt, at der skabes en passende finansiel ramme, der tillader EU fortsat
at finansiere disse programmer.         Det må ligeledes angives, hvor stort et
budget der er nødvendigt for perioden fra 1. januar 2014 til 31. december 2020
til finansiering af den resterende del af etablerings- og ibrugtagningsfasen af
Galileo samt driften af systemerne.
(15)          
Europa-Parlamentet og Rådet har på forslag af
Kommissionen af 29. juni 2011 [besluttet] at afsætte maksimalt [7 897] mio. EUR
i løbende priser til finansieringen af aktiviteter i forbindelse med
programmerne i perioden fra 1. januar 2014 til 31. december 2020. Det bør
præciseres, at disse aktiviteter ligeledes omfatter beskyttelse af systemerne
og deres funktion, også ved opsendelsen af satellitter. I forbindelse hermed
kan et bidrag til de nødvendige udgifter i forbindelse med disse
beskyttelsestjenester, bl.a. tjenester under programmerne om
situationsforståelse af forholdene i rummet (såsom "Space Situational
Awareness"), finansieres over budgettet, som er tildelt programmerne, med
baggrund i en stram omkostningsstyring og under overholdelse af det samlede
beløb, som er nævnt ovenfor og fastsat i artikel [x] i forordning XYZ om
fastlæggelse af den flerårige finansielle ramme for perioden 2014-2020.
Nærværende forordning fastlægger for den videre gennemførelse af programmerne
en finansiel ramme, der udgør det primære referencegrundlag, jf. punkt [17] i
den interinstitutionelle aftale af xx.yy.201z mellem Europa-Parlamentet, Rådet
og Kommissionen om budgetsamarbejde og forsvarlig økonomisk forvaltning, og jf.
artikel 14 [i forslaget til Rådets forordning af 29. juni 2011] om fastlæggelse
af den flerårige finansielle ramme for årene 2014-2020[[12]].
(16)          
Det er nødvendigt at præcisere, hvilke aktiviteter
budgetbevillingerne, som EU i henhold til denne forordning bevilger til
programmerne for perioden 2014-2020, ydes til. Disse bevillinger bør
først og fremmest ydes til aktiviteter i forbindelse med etablerings- og
ibrugtagningsfasen af Galileoprogrammet, herunder forvaltning af og tilsyn med
denne fase, og aktiviteter i forbindelse med driften af systemet under
Galileoprogrammet, bl.a. aktiviteter forud for eller til forberedelse af denne
fase, og Egnosprogrammet. Der bør ligeledes ydes bevillinger til
finansiering af en række andre aktiviteter, som er nødvendige med henblik på
forvaltning og gennemførelse af programmålene.
(17)          
Det bør bemærkes, at det nuværende skøn over
investeringsomkostningerne og driftsomkostningerne for perioden 2014-2020 ikke
tager højde for uforudsete finansielle forpligtelser, som EU kan blive nødsaget
til at bære, herunder de forpligtelser, der er forbundet med ansvar uden for
kontraktforhold som følge af, at systemerne er offentlig ejendom, især med
hensyn til force majeure og katastrofalt svigt. Disse forpligtelser bliver
analyseret nærmere af Kommissionen.
(18)          
Det bør ligeledes bemærkes, at de budgetmidler, som
er fastsat i nærværende forordning, ikke dækker virksomhed finansieret via
programmet Horizon 2020, rammeprogrammet for forskning og innovation, f.eks.
udvikling af applikationer afledt af systemerne. Denne virksomhed vil gøre det
muligt at optimere udnyttelsen af programtjenesterne, sikre et positivt afkast
af EU's investeringer, når det gælder økonomiske og sociale fortjenester, og
forbedre ekspertisen inden for satellitnavigationsteknologi hos EU's
virksomheder.
(19)          
Endvidere er der behov for, at indtægterne fra
driften af systemerne tilfalder EU som godtgørelse for de tidligere
investeringer. Derudover kan der fastsættes en ordning for fordeling af
indtægterne i alle kontrakter, som indgås med virksomheder i den private
sektor. 
(20)          
For at undgå de budgetoverskridelser og
forsinkelser, som i de sidste år har påvirket gennemførelsen af programmerne,
kræves der en forstærket indsats for at kontrollere de risici, der vil kunne
medføre meromkostninger, således som Rådet krævede i sine konklusioner af 31.
marts 2011 og Rådet i sine beslutninger af 8. juni 2011, og som det fremgår af
Kommissionens meddelelse til Europa-Parlamentet, Rådet, Det Europæiske
Økonomiske og Sociale Udvalg og Regionsudvalget af 29. juni 2011 med titlen
"Et budget for Europa 2020"[13].
(21)          
En god offentlig styring af Galileo- og
Egnosprogrammerne indebærer for det første, at der er en klar fordeling af
opgaverne, navnlig mellem Kommissionen, Det Europæiske GNSS-agentur og Den
Europæiske Rumorganisation, og for det andet, at denne styring gradvist
tilpasses systemernes driftsbehov.
(22)          
Eftersom Kommissionen repræsenterer EU, der i
princippet selv finansierer programmerne og ejer systemerne, bør Kommissionen
gøres ansvarlig for programmernes gennemførelse og stå for den politiske
kontrol. Kommissionen bør således forvalte de midler, som tildeles programmerne
i henhold til denne forordning, og sikre, at samtlige programaktiviteter gennemføres,
og at der foretages en klar opgavefordeling, navnlig mellem Det Europæiske
GNSS-agentur og Den Europæiske Rumorganisation. I denne forbindelse bør
Kommissionen ud over de opgaver, der er forbundet med de generelle
forpligtelser, og dens øvrige opgaver i henhold til denne forordning tildeles
en række specifikke opgaver fra en ikke udtømmende liste.
Med henblik på at optimere de berørte parters ressourcer og kompetencer bør
Kommissionen kunne uddelegere en række opgaver ved hjælp af uddelegeringsaftaler
i overensstemmelse med forordning (EF, Euratom) nr. 1605/2002, navnlig
artikel 54.
(23)          
Det Europæiske GNSS-agentur blev oprettet ved
Europa-Parlamentets og Rådets forordning (EU) nr. 912/2010 af 22. september
2010 om oprettelse af Det Europæiske GNSS-agentur, om ophævelse af Rådets
forordning (EF) nr. 1321/2004 om forvaltningsstrukturerne for de europæiske
programmer for satellitbaseret radionavigation og om ændring af
Europa-Parlamentets og Rådets forordning (EF) nr. 683/2008)[14] med henblik på at nå målsætningerne
for Galileo- og Egnosprogrammerne og udføre en række opgaver i forbindelse med
gennemførelsen af programmerne. Det er et EU-agentur, der som et organ i
henhold til artikel 185 i forordning (EF, Euratom) nr. 1605/2002 skal opfylde
EU-agenturernes forpligtelser. Agenturet bør tildeles en række opgaver, som
vedrører programsikkerheden, agenturets eventuelle udpegelse som kompetent
PRS-myndighed og dets bidrag til systemernes markedsføring. Det bør ligeledes
varetage opgaver, som Kommissionen kan tildele det ved hjælp af en eller flere
uddelegeringsaftaler, som omfatter forskellige andre specifikke opgaver i
forbindelse med programmerne, bl.a. opgaver i tilknytning til systemernes
driftsfaser og fremme af applikationer og tjenester på markedet for satellitnavigation.
For at Kommissionen som repræsentant for EU kan udøve sine kontrolbeføjelser
fuldt ud, bør disse uddelegeringsaftaler navnlig omfatte de generelle
betingelser, der gælder for forvaltningen af de midler, som administreres af
Det Europæiske GNSS-agentur.
(24)          
EU bør indgå en flerårig uddelegeringsaftale med
Det Europæiske GNSS-agentur, der dækker de tekniske og programmatiske aspekter.
For at Kommissionen som repræsentant for EU kan udøve sine kontrolbeføjelser
fuldt ud, bør uddelegeringsaftalen navnlig omfatte de generelle betingelser,
der gælder for forvaltningen af de midler, der administreres af Den Europæiske
Rumorganisation. Da det drejer sig om aktiviteter, som udelukkende finansieres
af EU, bør disse betingelser indebære en grad af kontrol svarende til, hvad der
ville blive krævet, hvis Den Europæiske Rumorganisation var et EU-agentur.
(25)          
Ansvaret for programmernes gennemførelse omfatter
navnlig ansvaret for program-, system- og driftssikkerheden. Undtagen i
forbindelse med anvendelse af den fælles aktion 2004/552/FUSP af 12. juli
2004 om aspekter ved det europæiske satellitbaserede radionavigationssystems
drift, som måtte berøre Den Europæiske Unions sikkerhed[15], og som om nødvendigt kan
tilpasses, så der tages højde for programmernes udvikling og styring og
Lissabontraktaten, påhviler sikkerhedsansvaret Kommissionen, selv om visse
sikkerhedsopgaver overdrages til Det Europæiske GNSS-agentur. Det påhviler
navnlig Kommissionen at etablere passende foranstaltninger til sikring af en
hensigtsmæssig koordinering mellem de forskellige sikkerhedsansvarlige enheder.
(26)          
På baggrund af den særlige ekspertise, som
Tjenesten for EU's Optræden Udadtil råder over, og dens regelmæssige
forbindelse med administrationer i tredjelande og internationale organisationer,
forekommer den egnet til at bistå Kommissionen med gennemførelsen af en række
opgaver med tilknytning til systemernes og programmernes sikkerhed på området
for eksterne forbindelser i overensstemmelse med Rådets afgørelse 2010/427/EU
af 26. juli 2010 om, hvordan Tjenesten for EU's Optræden Udadtil skal
tilrettelægges og fungere[16],
særlig artikel 2, stk. 2.
(27)          
Ved tildelingen af EU-midler til programmerne, i
form af beløb, som ikke må overskrides af Kommissionen, er det af afgørende
betydning, at der foreligger effektive offentlige indkøbsprocedurer og navnlig
kontraktforhandlinger, der sikrer bedst valuta for pengene, tilfredsstillende
resultater, fuldstændig kontinuitet i programmerne, risikostyring og
overholdelse af den foreslåede tidsplan. Den ordregivende myndighed bør
bestræbe sig på at opfylde disse krav.
(28)          
Da programmerne i princippet vil blive finansieret
af EU, bør de offentlige indkøb under programmerne være i overensstemmelse med
EU's regler for offentlige indkøb og bør først og fremmest have til formål at
sikre valuta for pengene og kontrol med udgifterne samt mindske risiciene, øge
effektiviteten og mindske afhængigheden af en enkelt leverandør. Der bør sikres
åben adgang og loyal konkurrence i hele den industrielle forsyningskæde, så der
bliver mulighed for afbalanceret deltagelse af virksomheder på alle niveauer,
herunder især nytilkomne og små og mellemstore virksomheder
("SMV'er"). Eventuel misbrug af markedsdominans og langvarig
afhængighed af enkelte leverandører bør undgås. For at mindske programrisiciene,
undgå afhængighed af en enkelt leverandør og sikre en bedre overordnet kontrol
med programmet, omkostningerne og tidsplanen, bør det tilstræbes at anvende
flere forskellige leverandører, når det er hensigtsmæssigt. EU's virksomheder
bør have mulighed for at anvende leverandører uden for EU i forbindelse med
visse komponenter og tjenester, hvis det bevisligt er forbundet med væsentlige
fordele med hensyn til kvalitet og omkostninger, dog under hensyntagen til
programmernes strategiske karakter og EU’s sikkerheds- og eksportkontrolkrav.
Der bør drages fordel af investeringerne og af virksomhedernes erfaringer og
kompetencer, som bl.a. er erhvervet i programmernes definitions-, udviklings-
og valideringsfaser, samtidig med at det sikres, at konkurrencebaserede udbud
ikke påvirkes negativt.
(29)          
Satellitnavigation er en ny, kompleks teknologi,
som er under konstant udvikling. Dette medfører usikkerhed og risici for de
offentlige indkøb under programmerne, især hvis de vedrører udstyr eller
tjenester på lang sigt. Af denne grund bør der fastsættes særlige
foranstaltninger for offentlige aftaler, der bør gælde ud over bestemmelserne i
forordning (EF, Euratom) nr.1605/2002. Den ordregivende myndighed bør således
kunne indføre lige vilkår, når en eller flere virksomheder allerede inden et
udbud har adgang til intern viden om virksomhed med tilknytning til udbuddet.
Myndigheden bør på samme måde kunne indgå en kontrakt med betingede ordrer,
indgå en tillægsaftale på særlige vilkår under gennemførelsen af kontrakten
eller foreskrive et minimum af underleverancer. På grund av de tekniske risici,
som kendetegner programmerne, kan priserne på offentlige indkøbsaftaler ikke
altid vurderes præcist, hvorfor det kan være ønskværdigt at indgå aftaler efter
en særlig model, hvori der ikke angives nogen fast og endelig pris og samtidig
fastsættes klausuler til beskyttelse af EU's finansielle interesser.
(30)          
Det bør bekræftes, at medlemsstaterne i henhold til
artikel 4, stk. 3, i traktaten om Den Europæiske Union bør afstå fra foranstaltninger,
der kan skade en hensigtsmæssig afvikling af programmerne, navnlig for så vidt
angår intellektuelle ejendomsrettigheder og uafbrudt drift af
infrastrukturerne. Det er desuden nødvendigt at præcisere, at de
pågældende medlemsstater bør træffe de nødvendige foranstaltninger til, at
jordstationerne i systemerne udformes som europæiske kritiske infrastrukturer.
(31)          
På grund af systemernes verdensomspændende
karakter, er det vigtigt, at EU kan indgå aftaler med tredjelande og
internationale organisationer inden for rammerne af programmerne i
overensstemmelse med artikel 218 i traktaten om Den Europæiske Unions
funktionsmåde med henblik på navnlig at sikre en tilfredsstillende
gennemførelse af programmerne, optimere tjenesterne over for EU's borgere og
dække tredjelandes og internationale organisationers behov. Det er endvidere
hensigtsmæssigt i relevant omfang at tilpasse de eksisterende aftaler i forhold
til programudviklingen. Ved forberedelserne til gennemførelse af disse aftaler
kan Kommissionen anmode om teknisk bistand fra Tjenesten for EU's Optræden
Udadtil, Det Europæiske GNSS-agentur og Den Europæiske Rumorganisation inden
for rammerne af de tildelte opgaver i henhold til nærværende forordning.
(32)          
Det bør bekræftes, at Kommissionen ved udførelsen
af visse ikke-forskriftsmæssige opgaver i givet fald, og såfremt det er
nødvendigt, kan gøre brug af faglig bistand fra en række eksterne parter. De
andre parter, som er involveret i den offentlige styring af programmerne, kan
desuden gøre brug af samme faglige bistand i forbindelse med udførelsen af
opgaver, de har fået overdraget i henhold til nærværende forordning.
(33)          
Der bør træffes foranstaltninger til beskyttelse af
personoplysninger og sikring af privatlivets fred inden for rammerne af
programmerne.
(34)          
EU's finansielle interesser skal beskyttes ved
hjælp af forholdsmæssigt afpassede foranstaltninger i hele udgiftscyklussen,
herunder forebyggelse, påvisning og undersøgelse af uregelmæssigheder,
geninddrivelse af tabte, uberettiget udbetalte eller ukorrekt anvendte midler
og i givet fald sanktioner.
(35)          
Europa-Parlamentet og Rådet bør løbende holdes
orienteret om gennemførelsen af programmerne. Derudover mødes
Europa-Parlamentet, Rådet og Kommissionen i Det Interinstitutionelle
Galileopanel i overensstemmelse med den fælles erklæring om Det
Interinstitutionelle Galileopanel af 9. juli 2008.
(36)          
Kommissionen bør foretage evalueringer med henblik
på at vurdere, om de foranstaltninger, der træffes for at nå
programmålsætningerne, er effektive.
(37)          
For at fastsætte de nødvendige foranstaltninger til
at sikre systemernes kompatibilitet og interoperabilitet med andre
satellitnavigationssystemer og traditionelle navigationsmetoder samt sikre
systemernes sikkerhed og drift bør beføjelsen til at vedtage retsakter
tillægges Kommissionen i overensstemmelse med artikel 290 i traktaten om Den
Europæiske Unions funktionsmåde på disse to kompetenceområder. Det er særlig
vigtigt, at Kommissionen foretager passende høringer i forbindelse med sit
forberedende arbejde, herunder af eksperter. Kommissionen bør i forbindelse med
forberedelsen og udarbejdelsen af delegerede retsakter sørge for samtidig,
rettidig og hensigtsmæssig fremsendelse af de relevante dokumenter til
Europa-Parlamentet og Rådet.
(38)          
For at sikre ensartede betingelser for gennemførelsen
af denne forordning bør Kommissionen tillægges gennemførelsesbeføjelser.          Sådanne
beføjelser bør udøves i overensstemmelse med Europa-Parlamentets og Rådets
forordning (EU) nr. 182/2011 af 16. februar 2011 om de generelle regler og
principper for, hvordan medlemsstaterne skal kontrollere Kommissionens udøvelse
af gennemførelsesbeføjelser[17].

(39)          
Eftersom god offentlig styring kræver sammenhæng i
forvaltningen af programmerne, en hurtigere beslutningsproces samt lige adgang
til oplysninger, bør repræsentanter for Det Europæiske GNSS-agentur og Den
Europæiske Rumorganisation kunne deltage som observatører i arbejdet i Udvalget
for de Europæiske GNSS-programmer, der er nedsat ved artikel 19 i
Europa-Parlamentets og Rådets forordning (EF) nr. 683/2008 af 9. juli 2008 om
den videre gennemførelse af de europæiske satellitbaserede
navigationsprogrammer (Egnos og Galileo)[18].
Af samme årsager bør repræsentanter for tredjelande eller internationale
organisationer, der har indgået en international aftale med EU, kunne deltage i
arbejdet i Udvalget for de Europæiske GNSS-programmer. Disse repræsentanter for
Det Europæiske GNSS-agentur, Den Europæiske Rumorganisation, tredjelande og
internationale organisationer deltager i udvalgets arbejde, men har ikke
stemmeret.
(40)          
Eftersom målet med denne forordning, nemlig
etablering og drift af satellitbaserede navigationssystemer, ikke i
tilstrækkelig grad kan opfyldes af medlemsstaterne, da det går ud over, hvad en
enkelt medlemsstat økonomisk og teknisk kan klare alene, og derfor bedre nås på
EU-plan, kan EU træffe foranstaltninger i overensstemmelse med
nærhedsprincippet, jf. artikel 5 i traktaten om Den Europæiske Union. I
overensstemmelse med proportionalitetsprincippet, jf. nævnte artikel, går
forordningen ikke ud over, hvad der er nødvendigt for at nå dette mål.
(41)          
Fællesforetagendet Galileo oprettet ved Rådets
forordning (EF) nr. 876/2002 af 21. maj 2002 om oprettelse af
fællesforetagendet Galileo[19]
indstillede sine aktiviteter den 31. december 2006, og afviklingen af
foretagendet er nu afsluttet. Forordning (EF) nr. 876/2002 bør derfor ophæves.
(42)          
Under hensyntagen til behovet for
programevaluering, vigtigheden af de påkrævede tekstændringer og af klarheds-
og retssikkerhedshensyn bør forordning (EF) nr. 683/2008 ophæves — 
VEDTAGET DENNE FORORDNING: 
KAPITEL 1
GENERELLE
BESTEMMELSER 
Artikel 1
De
europæiske satellitbaserede navigationssystemer og -programmer
1.           Programmerne Egnos og Galileo
omfatter alle de aktiviteter, der er nødvendige for at definere, udvikle,
validere, bygge, drive, forny og forbedre de to europæiske satellitbaserede
navigationssystemer, nemlig systemet etableret under Galileoprogrammet og
Egnossystemet, og for at værne om sikkerheden.
2.           Det system, der etableres
under Galileoprogrammet, er en uafhængig infrastruktur for et globalt
satellitnavigationssystem (GNSS), der omfatter en konstellation af satellitter
og et globalt net af jordstationer. 
3.           Egnossystemet er en
infrastruktur, der overvåger og korrigerer signaler udsendt af eksisterende
globale satellitnavigationssystemer. Systemet omfatter jordstationer og en
række transpondere, der installeres i geostationære satellitter.
4.           De særlige mål for
Galileoprogrammet består i at sørge for, at de signaler, som udsendes af
systemet under dette program, kan anvendes til at opfylde følgende fem formål:
a)      a tilbyde en åben tjeneste ("Open
Service" - OS), der er gratis for brugerne, og som leverer positions- og
tidsbestemmelsesdata. Denne tjeneste er bestemt til anvendelser af
satellitnavigation til massemarkedet
b)      at tilbyde en livskritisk tjeneste
("Safety of Life Service" - SOL), der er rettet mod brugere, for hvem
sikkerhed er afgørende. Denne tjeneste opfylder desuden kravene om kontinuitet,
tilgængelighed og nøjagtighed inden for visse sektorer og omfatter en integritetsfunktion,
der gør det muligt at advare brugeren i tilfælde af fejl i systemet
c)      at tilbyde en forretningsmæssig tjeneste
("Commercial Service" — CS), der gør det muligt at udvikle
anvendelser til erhvervs- eller forretningsmæssige formål i kraft af en større
ydeevne og data med større merværdi end dem, der leveres af den åbne tjeneste
d)      at tilbyde en statsreguleret tjeneste
("Public Regulated Service" - PRS), der er forbeholdt statsligt
autoriserede brugere, til følsomme anvendelser, der kræver en høj grad af
tjenestekontinuitet. Den statsregulerede tjeneste anvender robuste, krypterede
signaler
e)      at deltage i eftersøgnings- og
redningstjenesten ("Search and Rescue Support Service" - SAR) i
COSPAS-SARSAT-systemet ved at opfange nødsignaler fra radiosendere og formidle
meddelelser til disse.
5.           De særlige mål for
Egnosprogrammet består i at sørge for, at de signaler, som Egnossystemet
udsender, kan bruges til at opfylde følgende tre formål:
a)      at tilbyde en "åben tjeneste"
(Open Service - OS), der er gratis for brugerne, og som leverer positions- og
tidsbestemmelsesdata. Denne tjeneste er bestemt til anvendelser af
satellitbaseret radionavigation til massemarkedet inden for det område, som
systemet dækker
b)      at tilbyde en "tjeneste til
formidling af data af forretningsmæssig karakter" ("EGNOS Data Access
Service" eller EDAS), der gør det muligt at udvikle anvendelser til
erhvervs- eller forretningsmæssige formål i kraft af en større ydeevne og data
med større merværdi end dem, der leveres af den åbne tjeneste
c)      at tilbyde en "livskritisk
tjeneste" ("Safety of Life Service" - SOL), der er rettet mod
brugere, for hvem sikkerhed er afgørende. Denne tjeneste opfylder navnlig
kravene om kontinuitet, tilgængelighed og nøjagtighed inden for visse sektorer
og omfatter en integritetsfunktion, der gør det muligt at advare brugeren i
tilfælde af fejl i systemet på det dækkede område.
Egnosprogrammet har endvidere som specifikt mål at
udvide den geografiske dækning for disse tjenester til hele EU's område og,
under hensyntagen til tekniske hindringer og på grundlag af internationale
aftaler, til andre dele af verden, navnlig områder i tredjelande, der støder op
til det fælles europæiske luftrum.
Artikel
2
Genstand
Denne forordning
fastlægger bestemmelserne om etablering og drift af systemerne inden for
rammerne af de europæiske programmer for satellitbaseret navigation, navnlig
bestemmelserne om EU's styring og finansielle bidrag.
Artikel
3
Galileoprogrammets faser
Galileoprogrammet omfatter følgende faser:
a)           en definitionsfase, som sluttede i
2001, i hvilken systemarkitekturen blev udformet, og systemets elementer
fastlagt
b)           en udviklings- og valideringsfase,
der omfatter konstruktion og opsendelse af de første satellitter, etablering af
de første jordinfrastrukturanlæg og alle aktiviteter, der er nødvendige for
validering af systemet i kredsløb. Målet er, at denne fase afsluttes i 2013
c)           en etablerings- og
ibrugtagningsfase, der omfatter etablering og beskyttelse af hele rum- og
jordinfrastrukturen samt de aktiviteter, der er forbundet med etableringen, og
som omfatter forberedelser til driftsfasen. Målet er, at denne fase, som blev
indledt i 2008, afsluttes i 2020
d)           en driftsfase, der omfatter
forvaltning af infrastrukturen, vedligeholdelse, løbende videreudvikling og
fornyelse og beskyttelse af systemet, certificerings- og
standardiseringsaktiviteter i forbindelse med programmet, levering og
markedsføring af tjenester og alle andre aktiviteter, der er nødvendige for
systemets videre udvikling og for en vellykket gennemførelse af programmet.
Målet er, at denne fase indledes gradvist mellem 2014 og 2015 med leveringen af
de første tjenester.
Artikel
4
Driften af Egnossystemet
Driften af
Egnossystemet omfatter først og fremmest forvaltning af infrastruktur,
vedligeholdelse, løbende videreudvikling, fornyelse og beskyttelse af systemet,
godkendelses-, certificerings- og standardiseringsaktiviteter i forbindelse med
programmet, som skal dokumentere systemets og driftens pålidelighed, samt
levering og markedsføring af tjenesterne.
Artikel
5
Systemernes kompatibilitet og interoperabilitet
1.                      
Systemer, net og tjenester fra programmerne Galileo
og Egnos er indbyrdes kompatible og interoperable. 
2.                      
Systemer, net og tjenester fra programmerne Galileo
og Egnos er så vidt muligt kompatible og interoperable med andre
satellitnavigationssystemer samt med traditionelle navigationsmetoder.
3.                      
Kommissionen fastsætter ved hjælp af delegerede
retsakter i overensstemmelse med artikel 34 de nødvendige krav og standarder
for at sikre den i stk. 2 nævnte kompatibilitet og interoperabilitet. 
Artikel
6
Ejendomsret
EU er ejer af alle materielle og immaterielle
aktiver, som skabes eller udvikles under programmerne, og der indgås med
henblik herpå aftaler med tredjeparter med hensyn til eksisterende ejendomsrettigheder,
når det er relevant. 
Kommissionen drager omsorg for, at navnlig de
intellektuelle ejendomsrettigheder i EU forvaltes optimalt.
KAPITEL II
BIDRAG
OG BUDGETORDNINGER
Artikel 7
Omfattede
aktiviteter
1.           De budgetbevillinger, som EU
i henhold til denne forordning bevilger til programmerne for perioden
2014-2020, ydes med henblik på at finansiere:
a)      aktiviteter i forbindelse med
etablerings- og ibrugtagningsfasen af Galileoprogrammet, herunder forvaltning
af og tilsyn med denne fase
b)      aktiviteter i forbindelse med driften af
systemet under Galileoprogrammet, herunder aktiviteter forud for eller til
forberedelse af denne fase
c)      aktiviteter i forbindelse med driften af
Egnossystemet.
2.           Disse budgetbevillinger, som
EU afsætter til programmerne, kan ligeledes dække Kommissionens udgifter til
forberedende aktiviteter, tilsyns-, kontrol-, revisions- og
evalueringsaktiviteter, som kræves til forvaltning af programmerne og
virkeliggørelse af deres mål, navnlig udgifter til:
a)      undersøgelser og ekspertmøder 
b)      informations- og kommunikationstiltag,
herunder den institutionelle kommunikation om EU's politiske prioriteringer,
forudsat at de vedrører de overordnede målsætninger i denne forordning direkte
c)      informationsteknologi-net
("it") med henblik på at behandle eller udveksle oplysninger 
d)      teknisk eller administrativ støtte, som
ydes Kommissionen til forvaltning af programmerne. 
3.           Med henblik på en klar
fastlæggelse af omkostningerne til programmerne og til de forskellige faser
heraf underretter Kommissionen i overensstemmelse med princippet om en
gennemsigtig forvaltning hvert år udvalget som omhandlet i artikel 35, stk. 1,
om tildelingen af EU-midler til hver af de aktiviteter, der er nævnt i stk. 1
og 2.
Artikel
8
Finansiering af Galileoprogrammet
1.           Etablerings- og
ibrugtagningsfasen samt driftsfasen finansieres af EU i overensstemmelse med
artikel 10, stk. 1, jf. dog stk. 2 og 3 i denne artikel.
2.           Medlemsstaterne kan bidrage
til Galileoprogrammet med yderligere finansiering. Indtægterne fra disse bidrag
udgør formålsbestemte indtægter i overensstemmelse med artikel 18, stk. 2, i
forordning (EF, Euratom) nr. 1605/2002. I overensstemmelse med princippet om en
gennemsigtig forvaltning meddeler Kommissionen udvalget, som er nævnt i artikel
35, stk. 1, i denne forordning enhver virkning, som anvendelsen af dette stykke
har for Galileoprogrammet.
3.           Tredjelande og internationale
organisationer kan også bidrage til Galileoprogrammet med yderligere
finansiering. De aftaler, der er omhandlet i artikel 28, fastsætter
betingelserne og de nærmere regler for deres deltagelse.
Artikel
9
Finansiering af driften af Egnossystemet
1.           Driften af Egnossystemet
finansieres af EU i overensstemmelse med artikel 10, stk. 1, med et eventuelt
bidrag fra andre finansieringskilder, navnlig dem, der er nævnt i stk. 2 og 3 i
nærværende artikel.
2.           Medlemsstaterne kan bidrage
til Egnosprogrammet med yderligere finansiering. Indtægterne fra disse bidrag
udgør formålsbestemte indtægter i overensstemmelse med artikel 18, stk. 2, i forordning
(EF, Euratom) nr. 1605/2002. I overensstemmelse med princippet om en
gennemsigtig forvaltning meddeler Kommissionen udvalget, som er nævnt i artikel
35, stk. 1, i denne forordning enhver virkning, som anvendelsen af dette stykke
har for Egnosprogrammet.
3.           Tredjelande og internationale
organisationer kan også bidrage til Egnosprogrammet med yderligere
finansiering. De aftaler, der er omhandlet i artikel 28, fastsætter
betingelserne og de nærmere regler for deres deltagelse.
Artikel 10
Ressourcer
1.           Det beløb, der maksimalt
tildeles af EU til gennemførelse af de aktiviteter, der er nævnt i artikel 7,
stk. 1 og 2, er på [7 897] mio. EUR i løbende priser for perioden fra den 1.
januar 2014 til den 31. december 2020.
2.           Bevillingerne gennemføres i
overensstemmelse med bestemmelserne i denne forordning og forordning (EF,
Euratom) nr. 1605/2002.
3.           De budgetmæssige
forpligtelser vedrørende programmerne indgås for et år ad gangen.
Artikel 11
Indtægter
hidrørende fra programmerne
1.           Indtægterne fra driften af
systemerne tilfalder EU, indbetales til EU-budgettet og afsættes til
programmerne. Hvis indtægterne viser sig at være større end nødvendigt til
finansiering af programmernes driftsfaser, skal enhver tilpasning af princippet
om, at alle indtægter afsættes til programmerne, godkendes af budgetmyndigheden
på grundlag af et forslag fra Kommissionen.
2.           Der kan fastsættes en ordning
for fordeling af indtægterne i de kontrakter, der eventuelt indgås med
virksomheder i den private sektor.
3.           Renter af forfinansieringer,
der er udbetalt til enheder med indirekte ansvar for budgetgennemførelsen,
afsættes til aktiviteter, der er omfattet af uddelegeringsaftalen eller
kontrakten mellem Kommissionen og den pågældende enhed. I henhold til
princippet om forsvarlig økonomisk forvaltning åbner enheder med indirekte
ansvar for budgetgennemførelsen konti, der muliggør identificering af midlerne
og de tilsvarende renter.
KAPITEL III
OFFENTLIG
STYRING AF PROGRAMMERNE
Artikel 12
Overordnede
principper for styringen af programmerne
Den offentlige styring af programmerne er
baseret på en klar fordeling af opgaverne mellem de forskellige parter, navnlig
mellem Kommissionen, Det Europæiske GNSS-agentur og Den Europæiske
Rumorganisation. 
Artikel 13
Kommissionens
rolle
1.           Kommissionen er ansvarlig for
gennemførelsen af programmerne. Kommissionen forvalter de midler, som er afsat
til programmerne i henhold til denne forordning, og sikrer gennemførelsen af
samtlige programaktiviteter.
2.           Ud over de generelle
funktioner, der er omhandlet i stk. 1, og de funktioner, der er omhandlet i de
øvrige bestemmelser i denne forordning, varetager Kommissionen inden for
rammerne af denne forordning følgende specifikke opgaver:
a)      sikre en klar fordeling af opgaverne
mellem de forskellige parter i programmerne og i denne forbindelse overdrage
opgaverne nævnt i henholdsvis artikel 15, stk. 1, litra d) og artikel 16 til
Det Europæiske GNSS-agentur og Den Europæiske Rumorganisation, navnlig ved
hjælp af uddelegeringsaftaler
b)      sørge for passende instrumenter og de
nødvendige strukturforanstaltninger med henblik på at identificere, styre,
afbøde og overvåge risici forbundet med programmerne, navnlig med hensyn til
udgifter og tidsplan
c)      forvalte, for EU's regning og inden for
sit kompetenceområde, forbindelserne med tredjelande og internationale
organisationer
d)      sørge for programsikkerheden i
overensstemmelse og fastlægge ordninger for samordning mellem de forskellige
parter.
3.           Når dette er påkrævet med
henblik på gennemførelsen af Galileoprogrammets faser og driften af
Egnossystemet i henhold til artikel 3 og 4, fastlægger Kommissionen de fornødne
foranstaltninger til:
a)      at bestemme lokaliseringen og sikre
driften af systemernes jordbaserede infrastruktur 
b)      at fastsætte tidspunktet for væsentlige
afgørelser med henblik på evaluering af gennemførelsen af programmerne 
c)      at nedsætte risiciene i forbindelse med
programmernes gennemførelse.
Disse gennemførelsesforanstaltninger vedtages
efter undersøgelsesproceduren, som er omhandlet i artikel 35, stk. 3.
Artikel 14
System-
og driftssikkerhed
1.           Der garanteres sikre systemer
og sikker drift.
2.           Med forbehold af artikel 15
og 17 i denne forordning og artikel 8 i Europa-Parlamentets og Rådets afgørelse
1104/2011/EU[20]
kan Kommissionen ved hjælp af delegerede retsakter i overensstemmelse med
artikel 34 fastsætte de nødvendige krav og standarder for at sikre system- og
driftssikkerheden som omhandlet i stk. 1. Med henblik herpå tager den behørigt
hensyn til behovet for tilsyn med og integration af sikkerhedskrav i de samlede
programmer samt kravenes betydning for programgennemførelsen, navnlig med
hensyn til udgifter og tidsplan.
3.           Tjenesten for EU's Optræden
Udadtil bistår i overensstemmelse med artikel 2, stk. 2, i afgørelse
2010/427/EU Kommissionen med udførelsen af sikkerhedsopgaver på området for
eksterne forbindelser. Inden for samme område bistår tjenesten desuden
Kommissionen med at kontrollere overholdelsen af de fælles minimumsstandarder,
som er fastsat i afgørelse 1104/2011/EU. Til dette formål stilles der passende
midler til rådighed samt overgangsperioder med henblik på at sikre program- og
tjenestekontinuiteten.
Artikel 15
Det
Europæiske GNSS-agenturs rolle
1            Med henblik på at nå
programmålsætningerne bidrager Det Europæiske GNSS-agentur til gennemførelsen
af programmerne og varetager følgende opgaver i henhold til Kommissionens
retningslinjer:
a)      hvad angår sikkerheden i forbindelse med
programmerne sørger den for følgende, jf. dog artikel 14 og 17:
i)        sikkerhedsgodkendelse i henhold til
kapitel III i forordning (EU) nr. 912/2010 senest den 30. juni 2016. Med
henblik herpå indleder den og fører tilsyn med implementeringen af
sikkerhedsprocedurerne og foretager systemsikkerhedskontrol 
ii)       drift af Galileos sikkerhedscenter i
overensstemmelse med de standarder og krav, der er omhandlet i artikel 14, stk.
3, samt instrukserne i henhold til fælles aktion 2004/552/FUSP, jf. artikel 17
b)      det varetager den kompetente
PRS-myndigheds opgaver, jf. artikel 5 i afgørelse nr.° 1104/2011/EU, hvis det
er udpeget som kompetent PRS-myndighed, og bistår Kommissionen med kontrollen
af, at de fælles minimumstandarder overholdes, jf. artikel 8, stk. 6, i nævnte
afgørelse
c)      det bidrager som led i systemdriften til
tjenesternes markedsføring, herunder de nødvendige markedsanalyser
d)      det udfører også andre specifikke opgaver
i tilknytning til programmerne, som Kommissionen kan pålægge det ved hjælp af
uddelegeringsaftaler vedtaget på grundlag af en afgørelse om uddelegering i
overensstemmelse med artikel 54, stk. 2, litra b), i forordning (EF, Euratom)
nr. 1605/2002, heriblandt:
i)        de operationelle aktiviteter vedrørende
forvaltning af infrastruktur, vedligeholdelse, løbende videreudvikling og
fornyelse af systemerne, certificerings- og standardiseringsaktiviteter i
forbindelse med programmerne og levering af tjenester, jf. artikel 3, litra d),
og artikel 4
ii)       fremme af applikationer og tjenester på
markedet for satellitnavigation.
2.           Ud over de i stk. 1 nævnte
opgaver og inden for rammerne af dets mission bistår Det Europæiske
GNSS-agentur Kommissionen med sin tekniske sagkundskab og alle oplysninger, som
er nødvendige for udførelsen af dens opgaver i henhold til denne forordning.
3.           Udvalget i artikel 35, stk.
1, høres vedrørende afgørelsen om uddelegering, der er nævnt i stk. 1, litra
d), i denne forordning efter rådgivningsproceduren i artikel 35, stk. 2.
Udvalget underrettes om de uddelegeringsaftaler, der skal indgås mellem EU,
repræsenteret ved Kommissionen, og Det Europæiske GNSS-agentur.
Artikel 16
Den
Europæiske Rumorganisations rolle
1.           Kommissionen indgår en
flerårig uddelegeringsaftale med Den Europæiske Rumorganisation baseret på en
afgørelse om uddelegering, der vedtages af Kommissionen i overensstemmelse med
artikel 54, stk. 2, i forordning (EF, Euratom) nr.° 1605/2002. Denne aftale
omfatter udførelsen af uddelegerede opgaver og budgetgennemførelse i
forbindelse med gennemførelsen af programmerne, især færdiggørelsen af den
infrastruktur, som etableret under Galileoprogrammet.
2.           Uddelegeringsaftalen
fastlægger, i det omfang det er nødvendigt for udførelsen af de opgaver og den
budgetgennemførelse, der er uddelegeret i henhold til stk. 1, de
almindelige vilkår for forvaltningen af de midler, der tildeles Den Europæiske
Rumorganisation, og navnlig de foranstaltninger, der skal gennemføres, den
hertil knyttede finansiering, forvaltningsprocedurer, tilsyns- og
kontrolforanstaltninger, foranstaltninger i tilfælde af mangelfuld
kontraktgennemførelse samt regler for ejendomsret til alle materielle og
immaterielle aktiver. 
Opfølgnings- og kontrolforanstaltningerne omfatter
navnlig en foreløbig oversigt over forventede udgifter, systematiske
oplysninger fra Kommissionen om udgifterne og, i tilfælde af afvigelser mellem
de planlagte beløb og de afholdte udgifter, korrigerende indgreb, som skal
sikre etablering af infrastrukturer inden for rammerne af de givne bevillinger.
3.           Udvalget i artikel 35, stk.
1, høres om afgørelsen vedrørende uddelegering, der er nævnt i stk. 1 i denne
forordning, efter rådgivningsproceduren i artikel 35, stk. 2.
Udvalget underrettes om den flerårige uddelegeringsaftale, der skal indgås
mellem Kommissionen og Den Europæiske Rumorganisation. 
4.           Det i artikel 35, stk. 1,
nævnte udvalg underrettes af Kommissionen om de foreløbige og endelige
resultater af evalueringen af indkøbsudbuddene og de kontrakter med
virksomhederne, som Den Europæiske Rumorganisation skal indgå.
KAPITEL IV
ASPEKTER
I FORBINDELSE MED EU's ELLER MEDLEMSSTATERNES SIKKERHED
Artikel 17
Fælles
aktion
I de tilfælde, hvor systemernes drift vil
kunne berøre EU's eller medlemsstaternes sikkerhed, anvendes de procedurer, der
er fastlagt i fælles aktion 2004/552/FUSP.
Artikel 18
Anvendelse
af bestemmelserne om klassificerede oplysninger
1.           Medlemsstaterne sikrer, at
der for enhver fysisk person, der har hjemsted på deres område, eller retlig
enhed, der er etableret på deres område, og som behandler klassificerede
EU-oplysninger vedrørende programmerne, gælder sikkerhedsbestemmelser, som
sikrer en grad af beskyttelse, der mindst svarer til den, der er garanteret ved
Kommissionens sikkerhedsforskrifter som fastsat i bilaget til Kommissionens
afgørelse 2001/844/EF, EKSF, Euratom[21]
og ved Rådets sikkerhedsforskrifter som fastsat i bilaget til Rådets afgørelse
2001/264/EF[22].

2.           Medlemsstaterne underretter
straks Kommissionen om vedtagelsen af de i stk. 1 nævnte nationale
sikkerhedsforskrifter.
3.           Fysiske personer, der har
hjemsted i tredjelande, og retlige enheder, der er etableret i tredjelande, må
kun behandle klassificerede EU-oplysninger vedrørende programmerne, såfremt de
i disse lande er omfattet af sikkerhedsforskrifter, der sikrer en grad af
beskyttelse, der mindst svarer til den, der er garanteret ved de
sikkerhedsforskrifter, som Kommissionen har fastsat i bilaget til afgørelse
2001/844/EF, EKSF, Euratom, og ved de sikkerhedsforskrifter, som Rådet har
fastsat i bilaget til afgørelse 2011/292/EU. Den Europæiske Rumorganisations
sikkerhedsbestemmelser og afgørelse 2011/C 304/05 truffet af Unionens
højtstående repræsentant for udenrigsanliggender og sikkerhedspolitik[23] anses for at være ækvivalente
med disse sikkerhedsforskrifter. Ækvivalensen af sikkerhedsforskrifter, der
anvendes i et tredjeland, kan anerkendes i en aftale med dette land.
KAPITEL V
OFFENTLIGE
INDKØB 
AFSNIT I 
Generelle
bestemmelser om offentlige indkøb under programmernes etablerings- og
ibrugtagningsfase samt driftsfase
Artikel 19
Generelle
principper
EU's regler for offentlige indkøb, jf.
forordning (EF, Euratom) nr.° 1605/2002, især vedrørende åben adgang og loyal
konkurrence i hele den industrielle forsyningskæde, udbud på baggrund af
gennemsigtig og rettidig information, klar meddelelse om de gældende regler for
offentlige indkøb, udvælgelseskriterier og andre relevante oplysninger, så der
er lige vilkår for alle potentielle tilbudsgivere, finder anvendelse på
offentlige indkøb inden for rammerne af Galileoprogrammets etablerings- og
ibrugtagningsfase og programmernes driftsfase, idet der dog kan træffes
forholdsregler, der er nødvendige for at beskytte EU's væsentlige sikkerhedsinteresser
eller den offentlige sikkerhed eller for at overholde EU’s eksportkontrolkrav.
Artikel 20
Specifikke
mål
Ved indkøb forfølges følgende mål:
a)      fremme en bred og åben deltagelse fra
virksomhedernes side i hele EU, navnlig nytilkomne og SMV'er
b)      undgå eventuelt misbrug af
markedsdominans og langvarig afhængighed af enkelte leverandører
c)      drage fordel af tidligere investeringer i
den offentlige sektor og af de indhøstede erfaringer samt af virksomhedernes
erfaringer og kompetencer, som bl.a. er erhvervet i programmernes definitions-,
udviklings-, validerings- og etablerings- og ibrugtagningsfaser, samtidig med
at det sikres, at reglerne for konkurrencebaserede udbud overholdes.
AFSNIT 2 
Særlige
bestemmelser om offentlige indkøb under programmernes etablerings- og
ibrugtagningsfase samt driftsfase
Artikel 21
Sikring af rimelige konkurrencevilkår
Den ordregivende myndighed træffer de
nødvendige foranstaltninger til sikring af ensartede konkurrencevilkår, når en
virksomhed tidligere har deltaget i aktiviteter i tilknytning til aktiviteterne
i udbuddet, og når dette:
a)      kan medføre betydelige fordele for denne
virksomhed for så vidt angår intern viden og således kan skabe bekymring om
overholdelse af princippet om ligebehandling eller
b)      påvirker de normale konkurrencevilkår
eller den upartiskhed og objektivitet, som gælder ved tildeling eller
opfyldelse af kontrakter.
Disse foranstaltninger må ikke hindre loyal
konkurrence, ligebehandling og fortroligheden af de informationer, der
indsamles om virksomhederne, deres forretningsforbindelser og
omkostningsstruktur. I denne forbindelse tager foranstaltningerne hensyn til
kontraktens art og bestemmelser.
Artikel 22
Kontrakter med betingede ordrer
1.           Den ordregivende myndighed
kan indgå en kontrakt med betingede ordrer. 
2.           En kontrakt med betingede
ordrer består af en fast ordre, der ledsages af en budgetmæssig forpligtelse og
en eller flere betingede ordrer. I udbudsbetingelserne redegøres for de
elementer, der gælder for kontrakter med betingede ordrer. Heri defineres
navnlig kontraktens genstand, pris eller grundlag for beregning heraf og
bestemmelser vedrørende præstation af tjenesteydelser for hver ordre. 
3.           Ydelserne i den faste del af
kontrakten skal udgøre et samlet hele. Det samme gælder for ydelserne i
forbindelse med hver betinget ordre, idet der tages hensyn til ydelserne i alle
foregående ordrer. 
4.           Hver betinget ordre
gennemføres på grundlag af en afgørelse truffet af den ordregivende myndighed,
som meddeles kontrahenten på de betingelser, der er fastsat i kontrakten. Hvis
en betinget ordre bekræftes med forsinkelse eller ikke bekræftes, kan
kontrahenten, hvis det er fastsat i kontrakten, og under de betingelser,
kontrakten fastsætter, modtage godtgørelse i form af ventepenge eller skadeserstatning.
Artikel 23
Kontrakter på regningsbasis
1.           Den ordregivende myndighed
kan undtagelsesvis vælge en kontrakt, der helt eller delvist indgås på
regningsbasis, med en maksimal beløbsgrænse, og på de vilkår, der er fastsat i
stk. 2.
I modsætning til en kontrakt med resultatafhængig
aflønning, hvor prisen og betingelserne for beregning heraf er angivet på
forhånd i kontraktdokumenterne vedrørende aftalen, betales der i forbindelse
med en kontrakt på regningsbasis for de anvendte midler og ikke for de færdige
produkter eller tjenesteydelser. Den pris, som skal betales, består af en
godtgørelse af de samlede faktiske udgifter, som kontrahenten har afholdt i
henhold til kontrakten, såsom udgifter til arbejdsløn, materialer,
forbrugsmaterialer, anvendelse af udstyr og infrastrukturer, som kræves for at
opfylde kontrakten. Til disse udgifter lægges enten et fast beløb, der dækker
avancer og generalomkostninger eller et beløb, der dækker generalomkostninger,
og en kontraktpræmie på basis af resultater og overholdelse af tidsplanen.
2.           Den ordregivende myndighed
kan vælge en kontrakt, der helt eller delvist indgås på regningsbasis, når det
objektivt er umuligt præcist at angive en fast pris, og hvis det med rimelighed
kan påvises, at en sådan fast pris ville blive unormalt høj på grund af
usikkerhed i forbindelse med kontraktens gennemførelse af følgende årsager: 
a)      kontrakten indeholder meget komplekse
elementer eller omfatter anvendelse af ny teknologi, hvilket medfører betydelig
teknisk usikkerhed
b)      de aktiviteter, som aftalen vedrører,
skal af operationelle årsager indledes uden forsinkelse, selv om det endnu ikke
er muligt at fastsætte en fast og endelig pris, eftersom der foreligger
betydelige usikkerhedsmomenter, eller kontraktens gennemførelse delvist afhænger
af gennemførelsen af andre kontrakter.
3.           Prisloftet i kontrakter, der
helt eller delvist indgås på regningsbasis, er det maksimale beløb, der kan
udbetales. Det må kun overskrides i behørigt begrundede tilfælde, og hvis den
ordregivende myndighed på forhånd har givet sit samtykke. 
4.           I dokumenterne vedrørende
kontrakter, der helt eller delvist indgås på regningsbasis, angives følgende:
a)      kontraktens art, dvs. at der er tale om
en kontrakt, der helt eller delvist er indgået på regningsbasis, idet der er
fastsat et prisloft
b)      i forbindelse med en kontrakt, der
delvist indgås på regningsbasis, hvilke kontraktelementer der er omfattet af en
refusion på regningsbasis 
c)      prisloftet
d)      kriterier for tildeling, der navnlig skal
gøre det muligt at vurdere rimeligheden af det foreløbige budget, hvilke
omkostninger der er støtteberettigede, reglerne for beregning af disse
omkostninger og den fortjeneste, der er nævnt i buddet
e)      den type tillæg, som i henhold til stk. 1
skal anvendes på udgifterne
f)       de bestemmelser og procedurer, der er
afgørende for, om den bydendes anslåede omkostninger til kontraktens
gennemførelse er støtteberettigede i overensstemmelse med principperne i stk. 5
g)      de regnskabsregler, som de bydende skal
følge
h)      for kontrakter, der delvist er indgået på
regningsbasis, og som skal konverteres til kontrakter med en fast og endelig
pris, parametrene for denne konvertering
5.           Omkostninger, som er indgået
af kontrahenten under gennemførelsen af en kontrakt, der helt eller delvist er
indgået på regningsbasis, er kun støtteberettigede, hvis:
a)      de reelt er afholdt i kontraktperioden,
med undtagelse af udgifter til udstyr, infrastrukturer og immaterielle
anlægsaktiver, der er nødvendige for kontraktens gennemførelse, og hvor den
samlede købsværdi anses for at være støtteberettiget
b)      de er anført i det anslåede budget,
eventuelt ændret ved tillægskontrakter til den oprindelige kontrakt
c)      de er nødvendige for kontraktens
gennemførelse
d)      de er afholdt i forbindelse med
kontraktens gennemførelse og kan tilskrives denne
e)      de kan identificeres, kontrolleres og er
registreret i kontrahentens regnskaber og fastlagt i overensstemmelse med de
regnskabsstandarder, som er nævnt i udbudsbetingelserne og kontrakten 
f)       de opfylder kravene i den gældende
skatte- og sociallovgivning
g)      de ikke afviger fra betingelserne i
kontrakten
h)      de er rimelige og berettigede og
overholder kravene til forsvarlig økonomisk forvaltning, navnlig med hensyn til
økonomisk ansvarlighed og omkostningseffektivitet. 
Kontrahenten er ansvarlig for registrering af sine
omkostninger, korrekt bogføring og yderligere dokumentation til påvisning af,
at de omkostninger, der kræves dækket, er i overensstemmelse med principperne i
nærværende artikel. De omkostninger, som ikke kan begrundes af kontrahenten, er
ikke støtteberettigede, og ansøgningen om godtgørelse afvises.
6.           Den ordregivende myndighed er
ansvarlig for følgende opgaver med henblik på at sikre, at kontrakter, der
indgås på regningsbasis, gennemføres korrekt:
a)      den fastsætter det mest realistiske
prisloft og sikrer tilstrækkelig fleksibilitet, således at der kan tages hensyn
til de tekniske usikkerhedsfaktorer 
b)      den konverterer kontrakter, der delvist
indgås på regningsbasis, til fastpriskontrakter, så snart det under kontraktens
gennemførelse er muligt at fastsætte en fast og endelig pris, og skal i denne
forbindelse fastsætte parametrene for konvertering af kontrakter, der er
indgået på regningsbasis, til endelige fastpriskontrakter
c)      den vedtager opfølgnings- og
kontrolforanstaltninger, som navnlig omfatter en foreløbig oversigt over
forventede udgifter
d)      den fastsætter passende principper,
værktøjer og procedurer for gennemførelse af kontrakter, navnlig med henblik på
at identificere og kontrollere, om de omkostninger, der er indgået af
kontrahenten eller underkontrahenterne under gennemførelsen af kontrakten, er
refusionsberettigede, og med henblik på anvendelse af tillægskontrakter til den
pågældende kontrakt
e)      den kontrollerer, at kontrahenten og
underkontrahenterne følger de regnskabsstandarder, som er nævnt i kontrakten,
og kravet om at fremlægge regnskabsbilag med beviskraft
f)       den sikrer løbende under hele
kontraktens gennemførelse, at de principper, værktøjer og procedurer, som er
nævnt i litra d), er effektive.
Artikel 24
Tillægskontrakter
Kontrakten kan ændres ved et tillæg, når alle
de nedenstående betingelser er opfyldt:
a)      kontraktens genstand forbliver uændret
b)      den økonomiske ligevægt i kontrakten
forstyrres ikke
c)      der indføres ikke betingelser, der, hvis
de var fremgået af den oprindelige tildelingsprocedure, ville have gjort det
muligt for andre tilbudsgivere end de oprindeligt antagne at deltage eller
ville have gjort det muligt at acceptere et andet bud end det, som oprindeligt
blev antaget.
Artikel 25
Underentreprise
1.                      
Den ordregivende myndighed kan anmode hver
underleverandør om at give en del af kontrakten i underentreprise på
forskellige niveauer til virksomheder, der ikke tilhører den samme
virksomhedsgruppe, som den selv tilhører. Dette minimum af underleverancer
anføres i form af en værdiramme, der består af mindste og største procentdel.
En sådan ramme skal stå i forhold til kontraktens genstand og værdi samt arten
af den erhvervssektor, det drejer sig om, herunder konkurrenceniveauet og det
erhvervsmæssige potentiale. 
2.                      
Den ordregivende myndighed kan afvise de
underentreprenører, som er udvalgt af tilbudsgiveren under proceduren for
tildeling af hovedkontrakten eller af den valgte leverandør under udførelse af
kontrakten. Myndigheden begrunder afvisningen skriftligt, som under alle
omstændigheder kun kan ske på grundlag af de kriterier, der fandt anvendelse
ved udvælgelsen af tilbudsgiverne til hovedkontrakten.
KAPITEL VI 
DIVERSE
BESTEMMELSER
Artikel 26
Programmering
Kommissionen udarbejder et flerårigt arbejdsprogram,
der omfatter de væsentligste foranstaltninger, et foreløbigt budget og en
tilhørende tidsplan, som kræves for at opfylde målene i Galileo- og
Egnosprogrammerne som fastsat i artikel 1, stk. 4 og 5. 
På grundlag af det flerårige arbejdsprogram vedtager
Kommissionen et årligt arbejdsprogram, der omfatter planen for gennemførelse af
det flerårige program og den tilhørende finansiering. 
Disse gennemførelsesforanstaltninger vedtages
efter undersøgelsesproceduren, som er omhandlet i artikel 35, stk. 3.
Artikel 27 
Medlemsstaternes
indsats
1.           Medlemsstaterne afstår fra
foranstaltninger, der kan skade en hensigtsmæssig afvikling af programmerne,
navnlig for så vidt angår intellektuelle ejendomsrettigheder og uafbrudt drift
af infrastrukturerne.
2.           Medlemsstaterne træffer de
nødvendige foranstaltninger til, at jordstationerne i systemerne udformes som
europæiske kritiske infrastrukturer i henhold til Rådets direktiv 2008/114/EF[24].
Artikel 28
Internationale
aftaler
EU kan indgå aftaler med tredjelande og internationale
organisationer inden for rammerne af programmerne, navnlig samarbejdsaftaler, i
overensstemmelse med proceduren i artikel 218 i traktaten om Den Europæiske
Unions funktionsmåde.
Artikel 29
Teknisk
bistand
Til udførelsen af de tekniske opgaver, som er
omhandlet i artikel 13, stk. 2, kan Kommissionen anmode om den nødvendige
bistand, navnlig ekspertbistand fra de kompetente nationale myndigheder på
rumfartsområdet, uafhængige eksperter og enheder, der kan formidle analyser og
uvildig rådgivning om programmernes gennemførelse. 
De parter, ud over Kommissionen, som er
involveret i den offentlige styring af programmerne, navnlig Det Europæiske
GNSS-agentur og Den Europæiske Rumorganisation, kan ligeledes gøre brug af
samme tekniske bistand ved udførelsen af de opgaver, de har fået overdraget i
henhold til nærværende forordning.
Artikel 30
Beskyttelse
af personoplysninger og privatliv
1.           Kommissionen sikrer, at
beskyttelse af personoplysninger og privatliv garanteres i forbindelse med
udformningen og etableringen af systemerne, og at passende
sikkerhedsforanstaltninger indarbejdes heri.
2.           Enhver behandling af
personoplysninger inden for rammerne af udførelsen af de opgaver og
aktiviteter, der er omfattet af nærværende forordning, foregår i overensstemmelse
med den relevante lovgivning om beskyttelse af personoplysninger, navnlig
Europa-Parlamentets og Rådets forordning (EF) nr. 45/2001[25] og Europa-Parlamentets og
Rådets direktiv 95/46/EF[26].
Artikel 31
Beskyttelse
af EU's finansielle interesser
1.           Kommissionen træffer passende
forebyggende foranstaltninger for at sikre, at EU's finansielle interesser i
forbindelse med gennemførelse af foranstaltninger, der finansieres under denne
forordning, beskyttes mod svig, bestikkelse og andre ulovlige aktiviteter via effektive
kontroller og, hvis der konstateres uregelmæssigheder, via inddrivelse af
uberettiget udbetalte beløb og i givet fald via effektive, afskrækkende
sanktioner, der står i rimeligt forhold til overtrædelsen.
2.           Kommissionen eller dens
repræsentanter og Revisionsretten har på baggrund af dokumenter
revisionsbeføjelser på stedet i forhold til alle tilskudsmodtagere,
kontrahenter og underkontrahenter, der har modtaget EU-midler i henhold til
nærværende forordning.
Det Europæiske Kontor for Bekæmpelse af Svig
(OLAF) kan foretage kontrol og inspektion på stedet hos de berørte
erhvervsvirksomheder, der direkte eller indirekte er berørt af en sådan
finansiering, i overensstemmelse med bestemmelserne i Rådets forordning
(Euratom, EF) nr. 2185/96[27]
med henblik på at fastslå, om der foreligger et tilfælde af svig, bestikkelse
eller en anden ulovlig aktivitet, der skader EU's finansielle interesser, inden
for rammerne af en støtteaftale, en støtteafgørelse eller kontrakt om
EU-finansiering.
Uanset første og andet afsnit fastsættes det
udtrykkeligt i de internationale aftaler, der er indgået med tredjelande og
internationale organisationer, støtteaftaler, støtteafgørelser og kontrakter,
der hidrører fra anvendelsen af denne forordning, at Kommissionen, Revisionsretten
og OLAF har beføjelse til at foretage revision, kontrol og inspektion på
stedet.
Artikel 32
Rapport
til Europa-Parlamentet og Rådet
Kommissionen
forestår gennemførelsen af denne forordning. Hvert år i forbindelse med
fremlæggelsen af det foreløbige budgetforslag forelægger Kommissionen en
rapport for Europa-Parlamentet og Rådet om gennemførelsen af programmerne.
Artikel 33
Vurdering
af anvendelsen af denne forordning 
1.           Kommissionen forelægger
senest den 30. juni 2018 en vurderingsrapport for Europa-Parlamentet og Rådet
med henblik på en afgørelse om videreførelse, ændring eller opsættelse af de
foranstaltninger, der er truffet i henhold til denne forordning, og som
vedrører:
a)      realisering af målene for disse
foranstaltninger, både for så vidt angår resultater og virkninger
b)      effektiv ressourceanvendelse
c)      europæisk merværdi. 
I vurderingen undersøges desuden mulighederne for
forenkling, intern og ekstern sammenhæng, den fortsatte relevans af alle mål
samt foranstaltningernes bidrag til EU's prioriterede mål om en intelligent,
bæredygtig og inklusiv vækst. Den skal også tage hensyn til resultatet af
evalueringerne af de tidligere foranstaltningers virkninger på lang sigt.
2.           Vurderingen skal tage hensyn
til de fremskridt, der gøres med hensyn til opfyldelsen af målene i Galileo- og
Egnosprogrammet, jf. artikel 1, stk. 4 og 5, og omfatte følgende
resultatindikatorer:
a)      for Galileo: antallet af operationelle
satellitter, versionen af den jordbaserede infrastruktur og antallet af
leverede tjenester
b)      for Egnos: antallet af videreudviklinger
af tjenestespecifikationerne, som er forelagt for certificeringsmyndighederne.
3.           De parter, der deltager i
gennemførelsen af denne forordning, meddeler Kommissionen de oplysninger, som
er nødvendige med henblik på opfølgning og evaluering af de pågældende
foranstaltninger.
KAPITEL VII
DELEGATION
OG GENNEMFØRELSESFORANSTALTNINGER
Artikel 34
Udøvelse
af delegerede beføjelser
1.           Beføjelsen til at vedtage
delegerede retsakter tillægges Kommissionen på de i denne artikel anførte
betingelser.
2.           Kommissionen tillægges
beføjelser til at vedtage de delegerede retsakter, der er omhandlet i artikel 5
og 14, for en ubegrænset periode fra den 1. januar 2014.
3.           Delegationen af beføjelser i
artikel 5 og 14 kan til enhver tid tilbagekaldes af Europa-Parlamentet eller
Rådet. En afgørelse om tilbagekaldelse bringer delegationen af de beføjelser,
der er angivet i den pågældende afgørelse, til ophør. Den får virkning dagen
efter offentliggørelsen af afgørelsen i Den Europæiske Unions Tidende eller på
et senere tidspunkt, der angives i afgørelsen. Den berører ikke gyldigheden af
de delegerede retsakter, der allerede er i kraft.
4.           Så snart Kommissionen
vedtager en delegeret retsakt, giver den samtidig Europa-Parlamentet og Rådet
meddelelse herom.
5.           En delegeret retsakt vedtaget
i henhold til artikel 5 og 14 træder kun i kraft, hvis hverken
Europa-Parlamentet eller Rådet har gjort indsigelse inden for en frist på to
måneder fra meddelelsen af den pågældende retsakt til Europa-Parlamentet og Rådet,
eller hvis Europa-Parlamentet og Rådet inden udløbet af denne frist begge har
informeret Kommissionen om, at de ikke agter at gøre indsigelse. Fristen
forlænges med to måneder på Europa-Parlamentets eller Rådets initiativ.
Artikel 35
Udvalgsprocedure
1.           Kommissionen bistås af
Udvalget for de Europæiske GNSS-programmer ("udvalget") , der er
nedsat ved artikel 19 i forordning (EF) nr. 683/2008. Dette udvalg er
et udvalg som omhandlet i forordning (EU) nr. 182/2011.
2.           Når der henvises til dette
stykke, finder artikel 4 i forordning (EU) nr. 182/2011 anvendelse.
3.           Når der henvises til dette
stykke, finder artikel 5 i forordning (EU) nr. 182/2011 anvendelse.
4.           Repræsentanter for Det
Europæiske GNSS-agentur og Den Europæiske Rumorganisation kan deltage i arbejdet
i udvalget som observatører på vilkår, der fastsættes i udvalgets
forretningsorden.
5.           Internationale aftaler, der
indgås af EU, jf. artikel 28, kan indeholde bestemmelser om, at repræsentanter
for tredjelande eller internationale organisationer kan deltage i arbejdet i
udvalget på vilkår, der fastsættes i udvalgets forretningsorden.
KAPITEL VIII 
AFSLUTTENDE
BESTEMMELSER
Artikel 36
Ophævelser
1.           Forordning (EF) nr.° 876/2002
ophæves med virkning fra den 1. januar 2014. 
              Enhver foranstaltning, der
træffes på grundlag af forordning (EF) nr. 876/2002, reguleres fortsat af
nævnte forordning.
2.           Forordning (EF) nr.° 683/2008
ophæves med virkning fra den 1. januar 2014.
              Enhver foranstaltning, der
træffes på grundlag af forordning (EF) nr. 683/2008, reguleres fortsat af
nævnte forordning. 
              Henvisninger til den
ophævede forordning betragtes som henvisninger til nærværende forordning og
læses i overensstemmelse med den i bilaget anførte sammenligningstabel.
Artikel 37
Ikrafttræden
Denne forordning træder i kraft på
tyvendedagen efter offentliggørelsen i Den Europæiske Unions Tidende.
Den anvendes fra den 1. januar 2014.
Denne forordning er bindende i alle
enkeltheder og gælder umiddelbart i hver medlemsstat.
Udfærdiget i Bruxelles, den
På Europa-Parlamentets vegne                    På
Rådets vegne
Formand                                                        Formand
BILAG
Sammenligningstabel
 Tidligere nummerering (Forordning (EF) nr. 683/2008[28]) || Ny nummerering (Denne forordning) 
 Artikel 1 || Artikel 1 
 Artikel 2 || Artikel 2 
 Artikel 3 || Artikel 3 
 Artikel 4 || Artikel 8 
 Artikel 5 || Artikel 4 
 Artikel 6 || Artikel 9 
 Artikel 7 || Artikel 5 
 Artikel 8 || Artikel 6 
 Artikel 9 || Artikel 7 
 Artikel 10 || Artikel 10 
 Artikel 11 || Artikel 11 
 Artikel 12, stk. 1 Artikel 12, stk. 2 og 3 || Artikel 12 Artikel 13 
 Artikel 13, stk. 1 Artikel 13, stk. 2 og 3 Artikel 13, stk. 4 || Artikel 13 Artikel 14 Artikel 17 
 Artikel 14 || Artikel 18 
 Artikel 15 || Artikel 26 
 Artikel 16 || Artikel 15 
 Artikel 17 || Artikel 19-25 
 Artikel 18 || Artikel 16 
 Artikel 19 || Artikel 35 
 Artikel 20 || Artikel 30 
 Artikel 21 || Artikel 31 
 Artikel 22 || Artikel 32 
 Artikel 23 ||   
 Artikel 24 || Artikel 37 
 Bilag || Artikel 1 
FINANSIERINGSOVERSIGT
1.           FORSLAGETS/INITIATIVETS RAMME 
              1.1.    Forslagets/initiativets betegnelse 
              1.2.    Berørt(e)
politikområde(r) inden for ABM/ABB-strukturen
              1.3.    Forslagets/initiativets
art 
              1.4.    Mål

              1.5.    Forslagets/initiativets
begrundelse 
              1.6.    Varighed
og finansielle virkninger 
              1.7.    Påtænkt(e)
forvaltningsmetode(r) 
2.           FORVALTNINGSFORANSTALTNINGER 
              2.1.    Bestemmelser
om tilsyn og rapportering 
              2.2.    Forvaltnings-
og kontrolordning 
              2.3.    Foranstaltninger
til forebyggelse af svig og uregelmæssigheder 
3.           FORSLAGETS/INITIATIVETS ANSLÅEDE
FINANSIELLE VIRKNINGER 
              3.1.    Udgiftsområde(r)
i den flerårige finansielle ramme og berørt(e) budgetpost(er) 
              3.2.    Anslåede
virkninger for udgifterne 
              3.2.1. Sammenfatning af de
anslåede virkninger for udgifterne 
              3.2.2. Anslåede virkninger
for aktionsbevillingerne 
              3.2.3. Anslåede virkninger
for administrationsbevillingerne
              3.2.4. Forenelighed med
indeværende flerårige finansielle ramme
              3.2.5. Tredjemands bidrag
til finansieringen 
              3.3.    Anslåede virkninger for
indtægterne
FINANSIERINGSOVERSIGT

1.                      
FORSLAGETS/INITIATIVETS RAMME 
1.1.                
Forslagets/initiativets betegnelse 

Europæiske
satellitbaserede navigationsprogrammer – Galileo og Egnos (den europæiske
geostationære navigations-overlay-tjeneste)

1.2.                
Berørt(e) politikområde(r) inden for
ABM/ABB-strukturen[29]

Afsnit
02: Virksomheder
Kapitel
02 05: de europæiske satellitnavigationsprogrammer (Egnos og Galileo)

1.3.                
Forslagets/initiativets art 

Forslaget/initiativet
drejer sig om en ny foranstaltning 
¨ Forslaget/initiativet
drejer sig om en ny foranstaltning som opfølgning på et pilotprojekt/en
forberedende foranstaltning[30]

þ Forslaget/initiativet drejer sig om forlængelse
af en eksisterende foranstaltning 
¨ Forslaget/initiativet
drejer sig om omlægning af en foranstaltning til en ny foranstaltning 

1.4.                
Mål
1.4.1.          
Det eller de af Kommissionens flerårige strategiske
mål, som forslaget/initiativet vedrører 

Det
er vigtigt at bemærke, at satellitnavigationsprogrammerne
("programmerne") er EU-flagskibsprojekter. De indgår i Europa
2020-strategien og politikkerne for en bæredygtig udvikling. Målet er at levere
satellitnavigationstjenester, som skal føre til væsentlig udvikling på mange
aktivitetsområder, styrke den teknologiske innovation og det europæiske
erhvervslivs konkurrenceevne og derigennem skabe arbejdspladser, kommercielle
indtægter og socioøkonomiske fordele. 
Forslagets
mål er at styrke rumfartsgrundlaget i Europa og udviklingen af satellitbaserede
tjenester og navnlig stille to satellitnavigationssystemer til rådighed.
Hensigten
med Galileoprogrammet er nærmere bestemt at oprette et globalt
satellitnavigationssystem i Europa ("GNSS"). Det skal forsyne brugere
i hele verden med positionsbestemmelses-, tidsbestemmelses- og navigationstjenester,
som ligger til grund for en bred vifte af applikationer inden for bl.a.
transport, værdipapirshåndtering, elforsyning, vejrprognoser og
vejafgiftsbetaling. 
Egnos
er et europæisk system, som er udviklet med henblik på at forbedre det
amerikanske GPS-system i Europa. Systemet forbedrer og gør det muligt at
anvende bestående satellitnavigationstjenester til sikkerhedskritiske
applikationer, f.eks. inden for sø- eller lufttransport til flyvning og landing
af fly eller navigation af skibe i sejlrender. 

1.4.2.          
Specifikke mål og berørte ABM/ABB-aktiviteter 

Specifikt mål nr. 1
Udvikle og levere globale satellitnavigationsinfrastrukturer og
-tjenester (Galileo) senest 2019
De
særlige mål for Galileoprogrammet, som er defineret i den foreslåede
forordning, består i at sørge for, at de signaler, som udsendes af systemet under
dette program, kan bruges til at opfylde følgende fem formål:
– at tilbyde en åben tjeneste ("Open Service" -
OS), der er gratis for brugerne, og som leverer positions- og
tidsbestemmelsesdata. Denne tjeneste er bestemt til anvendelser af
satellitnavigation til massemarkedet
– at tilbyde en livskritisk tjeneste ("Safety of Life
Service" - SoL), der er rettet mod brugere, for hvem sikkerhed er
afgørende. Denne tjeneste opfylder desuden kravene om kontinuitet,
tilgængelighed og nøjagtighed inden for visse sektorer og omfatter en
integritetsfunktion, der gør det muligt at advare brugeren i tilfælde af fejl i
systemet. Forskerne fortsætter deres indsats for at omdefinere SoL-tjenesten
med henblik på bedre at efterkomme brugernes krav, mindske tjenestens
indvirkning på omkostningerne og tage højde for komplementariteten med
Egnosprogrammets SoL-tjeneste
– at tilbyde en forretningsmæssig tjeneste ("Commercial
Service" — CS), der gør det muligt at udvikle anvendelser til erhvervs-
eller forretningsmæssige formål i kraft af en større ydeevne og data med større
merværdi end dem, der leveres af den åbne tjeneste
– at tilbyde en statsreguleret tjeneste ("Public
Regulated Service" - PRS), der udelukkende er forbeholdt statsligt
autoriserede brugere, til følsomme anvendelser, der kræver en høj grad af
tjenestekontinuitet. Den statsregulerede tjeneste anvender robuste,
krypterede signaler
– at deltage i eftersøgnings- og
redningstjenesten ("Search and Rescue Support Service" - SAR) i
COSPAS-SARSAT-systemet ved at opfange og besvare nødsignaler fra radiosendere.
Delmål 1:
Udvikle satellitnavigationsinfrastrukturer og levere Galileos
indledende tjenester senest 2014-2015
Galileoprogrammets
mål er levere de tre indledende tjenester senest 2014-2015 (OS, PRS og SAR)
Specifikt mål nr. 2
Levere satellittjenester til forbedring af GPS-systemet og gradvis
dækning af det samlede område, som indgår i Den Europæiske Konference for Civil
Luftfart (ECAC), senest 2020 (Egnos)
Egnosprogrammet, der supplerer signalerne fra det
amerikanske GPS-system for at give brugerne en mere præcis positionsbestemmelse
i Europa[31],
omfatter tre tjenester: 
—      en åben tjeneste (OS):
for offentlige modtagere og almindelige brugere. Tjenesten omfatter frit
tilgængelige signaler til positionsbestemmelse. Den blev erklæret operationel[32] i oktober 2009 og anvendes
allerede inden for flere sektorer såsom landbruget
—      en livskritisk tjeneste
(Safety-of-Life - SoL): for sikkerhedskritiske applikationer inden for
transport, navnlig civil luftfart. Den giver en større driftsgaranti og
omfatter en integritetsfunktion, der advarer brugeren ved systemforstyrrelser.
Tjenesten blev erklæret operationel i marts 2011 og anvendes af den europæiske
luftfartssektor
—      en tjeneste, der giver adgang til
oplysninger fra Egnos (EDAS), for udvidede applikationer, og som formidler
kontrolleret adgang til forretningsdata (f.eks. via internettet eller fra
mobiltelefoner).
Delmål 2:
Træffe nødvendige foranstaltninger til at sikre operationel kontinuitet
efter 2014 og gradvist forbedre kvaliteten af tjenesterne frem til 2020.
Berørte ABM/ABB-aktiviteter
Kapitel
02 05: de europæiske satellitnavigationsprogrammer (Egnos og Galileo)

1.4.3.          
Forventede resultater og virkninger

Angiv, hvilke virkninger
forslaget/initiativet forventes at få for modtagerne/målgruppen.
De europæiske satellitnavigationsprogrammer blev lanceret
for mere end ti år siden ud fra en politisk vision om at udvikle og drive et
verdensomspændende system, som ville gøre det muligt for EU at udnytte de
dermed forbundne strategiske og økonomiske fordele og levere satellitnavigation
optimeret til civile formål. 
Galileo og Egnos vil give EU store socioøkonomiske fordele,
der skyldes:
i) direkte fordele på grund af væksten på GNSS-detailmarkedet
(modtagere og applikationer). Hvis flere flyvemaskiner eksempelvis udstyres med
GNSS-modtagere, øges producenternes indtægter
ii) indirekte fordele på grund af nye anvendelser. Hvis
flyvetiderne reduceres som følge af en forbedret navigation, forurener
flyvemaskinerne mindre, og passagererne sparer tid. Derudover medfører sikrere
transportmidler og mere effektive redningstjenester, at der kan reddes flere
liv
iii) direkte fordele på grund af væksten på adgangsmarkedet
med indvirkning på afledt teknologi inden for andre sektorer. Investeringerne i
GNSS-markedssegmentets tidligere omsætningsled er til gavn for industrien.
Derudover vil andre sektorer ligeledes få gavn af udviklingen inden for
rumfartsindustrien. Instrumenter, som er konstrueret til at kontrollere og
overvåge raket- eller tankstrukturens tilstand, kan eksempelvis anvendes i
bilindustrien, bygge- og anlægsindustrien, energisektoren og i offentlige
forsyningsvirksomheder. 
Selv om der etableres et selvstændigt system under
Galileoprogrammet, vil dets tjenester blive optimeret takket være
interoperabiliteten med andre systemer såsom det amerikanske GPS- eller det
russiske Glonass-system. På den måde vil samarbejdet med andre lande, der
leverer satellitnavigationstjenester, være til større gavn for brugerne,
borgerne og økonomien generelt.

1.4.4.          
Virknings- og resultatindikatorer 

Angiv indikatorerne
til kontrol af forslagets/initiativets gennemførelse.
Specifikt mål nr. 1
Galileoprogrammets
mål er at udvikle og levere globale satellitnavigationsinfrastrukturer og
-tjenester. Til dette formål skal infrastrukturen vedligeholdes løbende og dens
komponenter fornyes efter behov.
Indikator
for Galileos infrastruktur: 
–        Samlet
antal operationelle satellitter: 18 satellitter inden 2015, 30 inden 2019
–        Version
af den jordbaserede infrastruktur: v2 inden 2015 
Indikator
for Galileos tjenester: 
–        Antal
tjenester, som leveres: tre indledende tjenester inden 2015, fem tjenester
inden 2020
Specifikt mål nr. 2
Egnosprogrammets
mål er at levere forbedrede satellitnavigationstjenester i hele Europa.
Programmets infrastruktur skal holdes operationel, og den nuværende dækning
skal udvides til hele EU, således at brugerne kan udnytte tjenesterne uden
diskrimination i hele Unionen.
Indikatorer
for kvaliteten af tjenesterne og den geografiske udvidelsen af Egnos: 
–        Antal
ændringer af de tjenester, der leveres til certificeringsmyndighederne: 3 i
perioden 2014-2020. 
Disse
ændringer indgår i dokumenterne, hvori tjenesterne er defineret, og som er
offentligt tilgængelige. 

1.5.                
Forslagets/initiativets begrundelse 
1.5.1.          
Behov, der skal opfyldes på kort eller lang sigt 

GNSS-teknologierne
har takket være deres meget nøjagtige positions-, hastigheds- og
tidsbestemmelsesfunktion grundlæggende betydning, når det gælder om at forbedre
effektiviteten på flere områder. Erfaringerne med det amerikanske globale
positioneringssystem (GPS) har vist fordelene ved satellitnavigation, eftersom
dette GPS-system i USA anses for at være den femtestørste offentlige
tjenesteleverandør efter vand-, el-, gas- og telefontjenesterne. De amerikanske
militære og civile brugere er i høj grad blevet afhængige af GPS-systemet.
Flere andre lande er ligeledes blevet klar over denne afhængighed og opbygger
nu deres eget globale satellitnavigationssystem (GNSS). 
I
dag er satellitnavigationsbrugere i Europa nødt til at anvende
satellitsignalerne fra det amerikanske GPS-system eller Glonass-systemet til
bestemmelses- og navigationsformål. Derfor er den europæiske økonomi blevet
mere og mere afhængig af en militær infrastruktur, som ikke kontrolleres af
Europa, og som oprindeligt ikke havde til formål at tjene Europas europæiske
økonomiske interesser. Derudover er der konstateret mangler for så vidt angår
systemernes tilgængelighed, navnlig i tætbefolkede byområder[33]. De giver heller ikke den
fornødne kvalitets- og driftsmæssige garanti i forbindelse med de tjenester,
der ydes de civile brugere i Europa. 
Ud
fra et politisk synspunkt er EU, efter at GPS-systemet blev fuldt operationelt
i starten af 1990'ene, blevet klar over, at der er brug for et selvstændigt
globalt satellitnavigationssystem i Europa[34].
Længe inden udbredelsen af applikationer baseret på GNSS såsom
positioneringstjenester eller navigationssystemer i køretøjer indså Rådet og
Parlamentet, at der ville blive et øget behov for navigationsværktøjer. Det er
primært ønsket om europæisk uafhængighed, der har foranlediget denne satsning.
Målene for denne politiske vision er følgende:
•        At
etablere den første verdensomspændende navigations- og positionsbestemmelsesinfrastruktur,
som er uafhængig og underlagt civil kontrol, og som sikrer kontinuerlige
GNSS-tjenester og strategiske fordele for Europa. Ikke desto mindre har det
senere vist sig, at interoperabiliteten med andre systemer, navnlig det
amerikanske GPS-system, bør styrkes[35]
med henblik på at optimere kvaliteten af de tjenester, som tilbydes brugerne,
og de socioøkonomiske fordele. 
•        At
gøre den europæiske økonomi mere modstandsdygtig ved at skabe et backupsystem i
tilfælde af funktionsfejl i de andre systemer.
•        At
forbedre de indirekte økonomiske fordele ved at give det europæiske
civilsamfund adgang til mere præcise, tilgængelige og robuste signaler, og, i
væsentligt større omfang end nu, udnytte de nye muligheder, som
satellitnavigation med stor præcision giver. 
•        At
vise Europas kapacitet til at udvikle, levere og udnytte storstilede komplekse
ruminfrastrukturer.

1.5.2.          
Merværdien ved en indsats fra EU's side

EU's
ret til at handle er baseret på artikel 172 i traktaten om Den Europæiske
Funktionsmåde og GNSS-forordningen om den videre gennemførelse af de europæiske
satellitnavigationsprogrammer (Egnos og Galileo).
De
systemer, der oprettes under de europæiske satellitbaserede
navigationsprogrammer, er infrastrukturer oprettet som transeuropæiske net,
hvis anvendelse rækker langt ud over medlemsstaternes nationale grænser.
Endvidere bidrager de tjenester, der tilbydes gennem disse systemer, navnlig
til udvikling af transeuropæiske net inden for transport-, telekommunikations-
og energiinfrastrukturer.
Medlemsstaterne
er ikke i stand til selv at etablere satellitbaserede navigationssystemer, da
det går ud over, hvad en enkelt medlemsstat økonomisk og teknisk kan klare
alene. Derfor forudsætter dette en indsats på EU-plan.
Efter
GNSS-forordningen skal EU have ejendomsret til alle materielle og immaterielle
goder, der er skabt eller udviklet inden for rammerne af programmerne. EU skal
som ejer af alle materielle og immaterielle goder i tilknytning til disse
programmer sikre, at de nødvendige betingelser for forvaltning og drift af
systemerne er opfyldt fra datoen for indførelse af de første
positionsbestemmelsestjenester i 2014-2015. Derfor er styringen pr. definition
europæisk.

1.5.3.          
Erfaringer fra lignende foranstaltninger

Selv
om det er første gang, at EU er eneejer af en infrastruktur af dette omfang, og
Kommissionen forvalter et så komplekst program, kan der på grundlag af
erfaringerne siden 2007 foretages vigtige forbedringer med henblik på den
videre gennemførelse af Galileo og Egnos.
Som
beskrevet i Kommissionens rapport til Europa-Parlamentet og Rådet om
midtvejsrapporten om EU's satellitnavigationsprogrammer[36] og i forslaget til
Europa-Parlamentets og Rådet forordning om etablering og drift af de europæiske
satellitbaserede navigationssystemer kan der uddrages følgende lære:
<Forvaltning
af programmet >
Efter
reprofileringen af programmerne i 2008 har Kommissionen internt etableret en
struktur, som åbner mulighed for at forvalte programmerne i deres aktuelle
fase. Der er siden gjort utallige fremskridt, men programforvaltningen bør
imidlertid udvikles, således at der kan indføjes mere operationelle funktioner
i forbindelse med driften af systemerne. 
Med
hensyn til samarbejdet mellem de forskellige berørte parter, primært Det
Europæiske GNSS-agentur og Den Europæiske Rumorganisation, har den nye
kompetencefordeling, hvorved Den Europæiske Rumorganisation i praksis er blevet
et udførende organ, der handler for EU's regning, givet gode resultater, men
den bør tilpasses programmernes udvikling og de fremtidige udfordringer, som
måtte opstå i forbindelse med driften.
<Kontrol
med omkostningerne og de finansielle instrumenter>
Galileo
og Egnos er komplekse projekter. Udviklingen af projekterne er
hovedsageligt baseret på ny teknologi, som er specielt tilpasset programmerne.
Det er derfor vanskeligt at satse på en ensartet tilgang i forbindelse med
kontrollen med omkostningerne. Flere faktorer har indvirkning på
omkostningerne, og et meget stort antal risici kan påvirke programmernes
gennemførelse. 
Tidligere
blev programmerne forsinkede, og der påløb meromkostninger, navnlig på grund af
medlemsstaternes øgede sikkerhedskrav. Som nævnt i Kommissionens
meddelelse med titlen "Et budget for Europa 2020"[37] og således som Rådet og
Europa-Parlamentet har opfordret til, er det nødvendigt at fortsætte
bestræbelserne på at kontrollere omkostningerne. Dette behov er mundet ud i den nye ramme for
styringen, og allerede i dag handler Kommissionen med henblik på at kontrollere
risiciene og omkostningerne. 
–
Alle risici i relation til programmerne er registreret i et centralt register,
der indeholder henholdsvis risici i relation til den industrielle
forsyningskæde, Den Europæiske Rumorganisation, Det Europæiske GNSS-agentur,
eksterne faktorer, f.eks. politiske instansers indflydelse og sikkerhedskrav,
og interne faktorer såsom programtilrettelæggelsen. Til hver risiko er
der tildelt en sandsynlighed for, at den indtræffer, og en vurdering af
konsekvenserne. Registret over risici omfatter ligeledes en liste over
foranstaltninger, der tilsigter at mindske denne sandsynlighed. 
–
Kommissionen overvejer at omdefinere SoL-tjenesten for at reducere dens
indvirkning på de samlede omkostninger. 
–
Kommissionen bestræber sig ligeledes på at sikre en effektiv forvaltning af
programmerne for at undgå uregelmæssigheder og gøre det muligt at udarbejde et
stærkt forvaltningsprogram for fremtiden. 
Kommissionen
lægger i samarbejde med Den Europæiske Rumorganisation pres på industrien for
at kontrollere priserne på de forskellige dele af Galileoinfrastrukturen. 
–
Der træffes desuden yderligere foranstaltninger på programniveau for at
kontrollere omkostningerne, f.eks. en optimal kontraktvarighed, et nyt udbud
vedrørende indkøb af yderligere satellitter eller to forskellige leverandører
af opsendelsesfartøjer.
–
Endelig forsøger Kommissionen at styrke samarbejdet med eksperterne (uafhængige
eksperter og eksperter fra medlemsstaterne) for at analysere de tekniske
systemkrav, de tilknyttede omkostninger og mulige alternativer.
<Sikkerhedskrav>
I
forbindelse med sikkerhed må det erindres, at selv om Kommissionen har ansvaret
for forvaltningen af systemernes sikkerhed ifølge forordningen, er dens
handlefrihed på dette område hæmmet på to måder:
–
For det første er det reelt medlemsstaterne, som definerer de sikkerhedsrelaterede
behov. Truslerne mod følsom infrastrukturs sikkerhed som f.eks.
satellitnavigation ændrer sig løbende. Systemudformningen må som følge deraf
konstant tilpasses denne udvikling. Det er op til medlemsstaterne at tage højde
for en del af denne risiko.
–
For det andet overdrages sikkerhedsgodkendelsen af systemet ifølge den
nuværende GNSS-forordning (EF) nr. 683/2008 til EU-agenturet. Denne
adskillelse af forvaltning og godkendelse er god forvaltningsskik, sædvane og
afgørende for projekter af denne art.
I
begge tilfælde kan de trufne valg eller afgørelser få en betydelig indflydelse
på programmernes omkostninger og tidsplaner. 
Eftersom
sikkerhedskravene har betydning for både omkostninger og forsinkelser,
fremhæver Kommissionen vigtigheden af at ændre principperne for styringen af
programmerne og tildele de forskellige parter større ansvar (navnlig i forhold
til kontrahenterne og i henhold til de generelle bestemmelser vedrørende
uddelegeringsaftaler).

1.5.4.          
Sammenhæng med andre relevante instrumenter og mulig
synergivirkning

Der
er mulighed for synergivirkninger med andre eksisterende eller fremtidige
rumprogrammer, f.eks. med henblik på udvidelse af brugersegmenterne
(applikationer til downstreammarkedet) eller beskyttelse af elementerne i
Galileoprogrammets system i rummet eller ved opsendelsen.
Det
handler også om at opnå synergivirkninger med Europa-Kommissionens øvrige
direktorater for så vidt angår forskning og innovation. De GNSS-applikationer
og -teknologier, der anvendes i satellitnavigationssystemerne, kan have
indvirkning på forskellige sektorer af økonomien og samfundet såsom
informations-, transport- og energisektoren. Det er vigtigt at sikre sig, at
forsknings- og innovationsprogrammerne koordineres på kommissionsplan for at
maksimere afkastet af investeringerne.

1.6.                
Varighed og finansielle virkninger 

¨ Forslag/initiativ af begrænset varighed 
¨         Forslag/initiativ gældende fra [] til [] 
¨         Finansiel virkning fra 2014 til AAAA 
þ Forslag/initiativ af ubegrænset
varighed[38]
–     
Iværksættelse med en indkøringsperiode fra 2008 til
2020
–     
derefter gennemførelse i fuldt omfang.

1.7.                
Påtænkt(e) forvaltningsmetode(r)[39] 

þ Direkte central forvaltning ved Kommissionen 
þ Indirekte central forvaltning ved delegering af gennemførelsesopgaver til:
–     
¨  forvaltningsorganer 
–     
þ  organer oprettet af Fællesskaberne[40]

–     
þ  nationale offentlige organer eller public service-organer[41] 
–     
þ  internationale organisationer[42]

–     
¨  personer, der er pålagt at gennemføre specifikke aktioner i henhold
til afsnit V i traktaten om Den Europæiske Union, og som er identificeret i den
relevante basisretsakt, jf. artikel 49 i finansforordningen 
¨ Delt forvaltning med
medlemsstaterne 
¨ Decentral forvaltning sammen med tredjelande 
¨ Fælles forvaltning
med internationale organisationer (angiv nærmere)
Hvis der angives flere
forvaltningsmetoder, gives der en nærmere forklaring i afsnittet
"Bemærkninger".
Bemærkninger 
De nuværende
ramme for styringen er blevet etableret med henblik på Galileos udformnings- og
etablerings- og ibrugtagningsfase samt den indledende drift af Egnos, dvs. for
perioden 2008-2013. Disse rammer skal revideres, eftersom Galileos etablerings-
og ibrugtagningsfase fortsætter efter 2013, og der indledes en ny programfase i
2014 med levering af de indledende tjenester. Styringen af Egnos bør ligeledes
defineres, da systemet er gået ind i sin operationelle fase.
Med hensyn til
Galileos driftsfase bør der fastsættes en stabil, bæredygtig ramme på lang
sigt. Herigennem skal anvendelsen af de eksisterende strukturer optimeres,
ligesom der skal sikres en progressiv overgang mellem etablerings- og
ibrugtagningsfasen og driftsfasen samt uafbrudt drift. Styringen vil endvidere
blive tilpasset de forskellige tjenesteydelser, eftersom krav og brugere er
forskellige. 
Europa-Kommissionen
skal primært varetage det overordnede politiske tilsyn med programmerne.
Kommissionen kan uddelegere forvaltningen af de operationelle aktiviteter til
Det Europæiske GNSS-agentur og Den Europæiske Rumorganisation alt efter deres
kompetenceområder.
Den har
ligeledes mulighed for at rådføre sig med eksperter og de nationale
rumagenturer vedrørende specifikke tekniske spørgsmål.

2.                      
FORVALTNINGSFORANSTALTNINGER 
2.1.                
Bestemmelser om tilsyn og rapportering 

Hyppighed og
betingelser angives.
Kommissionen påser, at samtlige kontrakter og aftaler, som
indgås i forbindelse med GNSS-programmerne, indeholder bestemmelser om
overvågning og finanskontrol. I forbindelse med tilsyns- og
evalueringsaktiviteterne vil der blive lagt særlig vægt på at sikre kontrol med
programomkostningerne og levering af tjenester uden forsinkelse. 
Der vil om nødvendigt være behov for ekstern teknisk
ekspertbistand i forbindelse med tilsynet med programgennemførelsen. På
grundlag af stikprøverne sørger Kommissionen om nødvendigt for, at omfanget af
eller tildelingsbetingelserne for den oprindeligt godkendte finansielle støtte
samt tidsplanen for betalingerne tilpasses.
Kommissionen foreslår følgende: 
- senest den 30. juni 2014 forelægges en strategisk ramme,
der omfatter de væsentligste foranstaltninger, et budgetoverslag og en
tidsplan, som er påkrævet med henblik på gennemførelsen af Galileo- og
Egnosprogrammernes målsætninger
- senest den 15. december hvert år forelægges et årligt
arbejdsprogram for næste år, hvori den strategiske ramme omsættes i detaljerede
foranstaltninger og indikatorer
- senest den 15. marts det efterfølgende år forelægges en
årlig rapport om gennemførelsen af det årlige arbejdsprogram
- senest den 30. juni 2018, men tidsnok til at udarbejde den
næste flerårige finansielle ramme, forelægges en midtvejsevaluering af
programmerne Galileo og Egnos, hvor hovedvægten er lagt på de opnåede
kvantitative og kvalitative resultater. 
Ud over disse standardforanstaltninger vil Kommissionen
gennem udøvelsen af sine politiske kontrolfunktioner i forbindelse med Galileo-
og Egnosprogrammet styrke tilsyns- og evalueringsmekanismerne for det organ,
der varetager forvaltningen af programmet, ved at pålægge det udarbejdelse af
årlige forvaltningsplaner og rapporter om gennemførelsen, afholde regelmæssige
møder om programforløbet og foretage teknologisk og finansiel revision. 
Desuden bør medlemsstaterne inddrages i overvågningen af
programmerne, f.eks. ved at gøre brug af deres tekniske kapacitet til at levere
oplysninger vedrørende den tekniske opfølgning af programmerne og ved at
foreslå tekniske nøgleindikatorer, på baggrund af hvilke programmerne vil blive
evalueret. 
Endelig indretter Kommissionen i forbindelse med den løbende
drift en risikostyringsmekanisme og anvender passende forvaltningsredskaber med
henblik på at kontrollere omkostningerne til programmerne ved hjælp af en bedre
omkostningsvurdering, hvor der tages udgangspunkt i tidligere erfaringer og den
reelle gennemførelse af systemet. 

2.2.                
Forvaltnings- og kontrolordning 
2.2.1.          
Konstaterede risici 

Risikostyring
har central betydning for Kommissionens arbejde, hvilket blev understreget i
forbindelse med reformen af programledelsen i 2007. Alle risici i relation til
programmerne er registreret i et centralt register, der indeholder henholdsvis
risici i relation til den industrielle forsyningskæde, ESA og EU-agenturet,
eksterne faktorer, f.eks. politiske instansers indflydelse og sikkerhedskrav,
og interne faktorer, f.eks. programtilrettelæggelsen. Til hver risiko er der
tildelt en sandsynlighed for, at den indtræffer, og en vurdering af
konsekvenserne. Registret over risici omfatter ligeledes en liste over
foranstaltninger, der tilsigter at mindske denne sandsynlighed. Risiciene
inddeles på følgende måde:
•
Teknologiske risici: satellitnavigation bygger på den nyeste teknologi, som
endnu ikke er valideret, og hvis specifikationer udvikles løbende.
•
Industrielle risici: etableringen af infrastruktur involverer mange
industrielle aktører i forskellige lande, og det er vigtigt at samarbejde på en
effektiv måde, for at systemerne i sidste ende bliver pålidelige og fuldt
integrerede, bl.a. hvad angår sikkerhed.
•
Markedsrisiko: det må undgås, at en lavere teknisk præstation end den, som er
stillet i udsigt, får negativ indflydelse på brugerne verden over, og at
infrastrukturen som følge deraf ikke udnyttes. Det må i øvrigt garanteres, at
pålidelige modtagere står til rådighed fra 2014-15 for Galileos forskellige
indledende tjenester og navnlig PRS-tjenesterne.
•
Risiko for tidsplanen: enhver forsinkelse af gennemførelsen bringer muligheden
for at løse opgaven i fare og må forventes at føre til
omkostningsoverskridelser.
•
Ledelsesrelateret risiko: ledelsen af programmerne indebærer, at forskellige
enheder skal samarbejde, og det er væsentligt at garantere en passende
stabilitet og organisation. Desuden må der tages hensyn til holdningsforskelle
blandt de forskellige aktører og nærmere bestemt mellem medlemsstaterne om
flere betydningsfulde spørgsmål. Der må i den sammenhæng overvejes en fordeling
af visse risici, bl.a. de finansielle og sikkerhedsrelaterede risici, blandt de
aktører, som er bedst placeret til at bære dem.
•
Risiko vedrørende erstatningsansvar: i lighed med enhver infrastruktur vil de
to europæiske systemer kunne påføre deres brugere eller tredjeparter direkte
eller indirekte skader. Det fremgår af en undersøgelse, som Kommissionen har
foretaget, at de aktuelle lovvalgsregler ikke frembyder en passende retlig
ramme, hvormed der sikres en rimelig balance mellem skadelidtes interesser og
interesserne for ejerne og udbyderne af de europæiske
satellitnavigationssystemer. Der må derfor træffes passende initiativer på
såvel europæisk som globalt plan for at afhjælpe dette forhold inden 2014. Til
dette formål vil Kommissionen videreføre egnede undersøgelser i samråd med andre
internationale instanser.

2.2.2.          
Påtænkt(e) kontrolmetode(r) 

Størsteparten
af bevillingerne forvaltes ved indirekte forvaltning ved hjælp af
uddelegeringsaftaler. Det er vigtigt at være klar over, at GNSS-budgettet
gennemføres ved hjælp af udbud. Den interne kontrolmetode er baseret på
forudgående kontrol af indkøbsaftalerne (vurdering og valg af kontraktmodtager)
og tilsyn med transaktionerne inden for rammerne af uddelegeringsaftalerne og i
forbindelse med projektforvaltningen, hvor samtlige parters roller er
defineret, og der er fastsat præcise procedurer for arbejdsgange og
kontrolaktiviteter. Initiativet sigter især mod følgende: 
-
deltagelse i regelmæssige møder (forvaltning og teknik) 
-
der er indført forpligtelse til at udarbejde kvartalsrapporter om programforløbet
-
forpligtelse til at udarbejde kvartalsrapporter om anvendelsen af
fællesskabsmidlerne med tydelig angivelse af anvendelsesformål for hver indgået
kontrakt med industrien og ajourførte fortegnelser over opførte aktiver.
Kontrolmetoden
vedrørende indkøbsaftaler ændres ikke, den er fortsat overvejende baseret på
gennemførelsen af tekniske faser, som er juridisk forbundet med udbetalinger i
henhold til kontrakt. 
Kommissionens
administrative opgaver består i at følge indkøbsagentens betalinger til
virksomhederne på grundlag af ovennævnte rapporter. Der kræves en gruppe på
mindst 5-10 fuldtidsækvivalenter til at føre kontrol med den administrative og
tekniske gennemførelse af uddelegeringsaftalerne. Kommissionen kontrollerer, at
der ikke forekommer dobbelt finansiering af visse dele gennem rammeprogrammet
for forskning og innovation Horizon 2020.
Endvidere
har Kommissionen som nævnt i afsnit 1.5.3 oprettet et register over risici
for at overvåge de faktorer, som vil kunne påvirke programmerne.
Endelig
råder enhederne med ansvar for programforvaltningen, som nævnt i [forordningens
artikel 29], over den fornødne tekniske bistand. 
Da
GNSS-programmerne er meget tekniske og specialiserede, er der ikke forventning
om væsentlige ændringer i udførelsen af kontrollerne. 
Vi
forventer, at tilfældene af manglende opfyldelse af kravene, svarer til det
nuværende antal. Hvert år iværksættes der efterfølgende revisioner for at
efterprøve transaktionerne i det foregående år. Fejlprocenten var under 1 % for
2009 (anbefalet finansiel tilpasning i procent af det samlede udbetalte beløb).
Denne sats forventes endog falde i overensstemmelse med revisorernes
henstillinger til Den Europæiske Rumorganisation. Som følge af kontrakternes
art kan denne sats ekstrapoleres til det samlede GNSS-budget. 

2.3.                
Foranstaltninger til forebyggelse af svig og
uregelmæssigheder 

Angiv de eksisterende
eller planlagte forebyggelses- og beskyttelsesforanstaltninger.
Aftaler
i medfør af denne forordning, herunder aftaler med deltagende tredjelande og
internationale organisationer, skal indeholde bestemmelser om tilsyn og
finanskontrol, der gennemføres af Kommissionen eller af en bemyndiget
repræsentant for denne, samt om revision, der gennemføres af Revisionsretten
eller OLAF, om nødvendigt ved kontrol på stedet. 

3.                      
FORSLAGETS/INITIATIVETS ANSLÅEDE FINANSIELLE VIRKNINGER 
3.1.                
Udgiftsområde(r) i den flerårige finansielle ramme
og berørt(e) budgetpost(er) 

·      Eksisterende udgiftsposter i budgettet 
I samme rækkefølge som
udgiftsområderne i den flerårige finansielle ramme og budgetposterne.
 Udgifts-område i den flerårige finansielle ramme || Budgetpost || Udgiftens art || Bidrag 
   || OB/IOB ([43])   || fra EFTA-lande[44]   || fra kandidatlande[45]   || fra tredjelande[46]   || artikel 18, stk. 1, litra aa), i finansforordningen 
 [1] || 02010405 De europæiske satellitbaserede navigationsprogrammer (Egnos og Galileo) — Udgifter til den administrative forvaltning   || IOB || JA || NEJ || JA || NEJ 
 [1] || 020501 De europæiske satellitbaserede navigationsprogrammer (Egnos og Galileo) || OB || JA || NEJ || JA || NEJ 
·      Nye budgetposter, som der er søgt om 
I samme rækkefølge som udgiftsområderne i den flerårige
finansielle ramme og budgetposterne.
 Udgifts-område i den fler-årige finan-sielle ramme || Budgetpost || Udgiftens art || Bidrag 
 Nummer [Udgiftsområde……………………………..] || OB/IOB || fra EFTA-lande || fra kandidat-lande || fra tredjelande || artikel 18, stk. 1, litra aa), i finansforordningen 
 [1] || 020503 Gennemførelse af europæiske satellitbaserede navigationsprogrammer (Egnos og Galileo) || OB || JA || NEJ || JA || NEJ 

3.2.                
Anslåede virkninger for udgifterne 
3.2.1.          
Sammenfatning af de anslåede virkninger for
udgifterne 

I mio. EUR (3 decimaler)
 Udgiftsområde i den flerårige finansielle ramme: || 1 || Intelligent og inklusiv vækst 
 GD for Erhvervspolitik ||   ||   || År 2014 || År 2015 || År 2016 || År 2017 || År 2018 || År 2019 || År 2020 || År 2021 || År 2022 || År 2023 - 2030 || I ALT 
  Aktionsbevillinger ||   ||   ||   ||   ||   ||   ||   ||   ||   ||   ||   
 020501 || Forpligtelser || (1) || 1 163,5 || 1 187,5 || 990,25 || 1 010 || 799,75 || 1 049,5 || 1 668 ||  0 ||  0 ||  0 || 7 868,5 
 Betalinger || (2) || 1 011,5 || 1 181,5 || 955,25 || 1 011 || 672,75 || 1 010,5 || 898 || 500 || 480 || 148 || 7 868,5 
 Administrationsbevillinger finansieret over bevillingsrammen for særprogrammer[47]   ||   ||   ||   ||   ||   ||   ||   ||   ||   
 02010405 ||   || (3) || 3,5 || 3,5 || 3,75 || 4 || 4,25 || 4,5 || 5 || 0 || 0 || 0 || 28,5 
 Bevillinger I ALT for GD for Erhvervspolitik || Forpligtelser || =1+1a +3 || 1 167 || 1 191 || 994 || 1 014 || 804 || 1 054 || 1 673 ||  0 || 0  || 0  || 7 897 
 Betalinger || =2+2a +3 || 1 015 || 1 185 || 959 || 1 015 || 677 || 1 015 || 903 || 500 || 480 || 148 || 7 897 
  Aktionsbevillinger I ALT || Forpligtelser || (4) || x ||   ||   ||   ||   ||   ||   ||   
 Betalinger || (5) || x ||   ||   ||   ||   ||   ||   ||   
  Administrationsbevillinger finansieret over bevillingsrammen for særprogrammer I ALT || (6) || x ||   ||   ||   ||   ||   ||   ||   
 Bevillinger I ALT under UDGIFTSOMRÅDE <...> i den flerårige finansielle ramme || Forpligtelser || =4+ 6 || x ||   ||   ||   ||   ||   ||   ||   
 Betalinger || =5+ 6 || x ||   ||   ||   ||   ||   ||   ||   
Hvis flere udgiftsområder påvirkes af
forslaget/initiativet:
  Aktionsbevillinger I ALT || Forpligtelser || (4) ||   ||   ||   ||   ||   ||   ||   ||   
 Betalinger || (5) ||   ||   ||   ||   ||   ||   ||   ||   
  Administrationsbevillinger finansieret over bevillingsrammen for særprogrammer I ALT || (6) ||   ||   ||   ||   ||   ||   ||   ||   
 Bevillinger I ALT under UDGIFTSOMRÅDE 1-4 i den flerårige finansielle ramme (Referencebeløb) || Forpligtelser || =4+ 6 ||   ||   ||   ||   ||   ||   ||   ||   
 Betalinger || =5+ 6 ||   ||   ||   ||   ||   ||   ||   ||   
 Udgiftsområde i den flerårige finansielle ramme: || 5 || "Administrationsudgifter" 
I mio. EUR (3 decimaler)
   ||   ||   || 2014 || 2015 || 2016 || 2017 || 2018 || 2019 || 2020 || I ALT 
 GD ENTR || 
  Menneskelige ressourcer || 9,773 || 9,773 || 9,773 || 9,773 || 9,392 || 8,884 || 8,884 || 66,252 
  Andre administrationsudgifter || 0,850 || 0,850 || 0,850 || 0,850 || 0,850 || 0,850 || 0,850 || 5,950 
 I ALT GD ENTR || Bevillinger || 10,623 || 10,623 || 10,623 || 10,623 || 10,242 || 9,734 || 9,734 || 72,202[48] 
 Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) || 10,623 || 10,623 || 10,623 || 10,623 || 10,242 || 9,734 || 9,734 || 72,202 
I mio. EUR (3 decimaler)
   ||   ||   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023-2030 || I ALT 
 Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || 1 177,623 || 1 201,623 || 1 004,623 || 1 024,623 || 814,242 || 1 063,734 || 1 682,734 || 0,000 || 0,000 || 0,000 || 7 969,202 
 Betalinger || 1 025,623 || 1 195,623 || 969,623 || 1 025,623 || 687,242 || 1 024,734 || 912,734 || 500,000 || 480,000 || 148,000 || 7 969,202 

3.2.2.          
Anslåede virkninger for aktionsbevillingerne

¨         Forslaget/initiativet medfører ikke anvendelse af
aktionsbevillinger. 
þ         Forslaget/initiativet indebærer, at der anvendes følgende
aktionsbevillinger:
Forpligtelsesbevillinger i mio. EUR (3 decimaler)
 Der angives mål og resultater   ò ||   ||   || 2014 || 2015 || 2016 || 2017 || 2018 || 2019 || 2020 || I ALT || 
 RESULTATER 
 Type resul-tater[49]   || Type resul-tater || Antal resultater || Udgif-ter || Antal resultater || Udgif-ter || Antal resultater || Udgif-ter || Antal resultater || Udgif-ter || Antal resultater || Udgif-ter || Antal resultater || Udgif-ter || Antal resultater || Udgif-ter || Sam-lede resul-tater (antal) || Udgif-ter I alt 
 SPECIFIKT MÅL n° 1[50] Udvikle og levere globale satellitnavigationsinfrastrukturer og –tjenester (Galileo)   ||   ||   ||   ||   ||   ||   ||   ||   ||   ||   ||   ||   ||   ||   ||   ||   || 
 Galileo || 5 tjenester || Ikke oplyst || 3 || 930,5 || 3 || 942,5 || 3 || 744,25 || 3 || 763 || 3 || 552,75 || 3/5 || 802,5 || 5 || 1 421 || 5 || 6 156,5 || 
 Subtotal for specifikt mål nr. 1 ||   || 930,5 ||   || 942,5 ||   || 744,25 ||   || 763 ||   || 552,75 ||   || 802,5 ||   || 1 421 ||   || 6 156,5 || 
 SPECIFIKT MÅL nr. 2[51] Levere satellittjenester til forbedring af GPS-systemet i Europa (Egnos)   ||   ||   ||   ||   ||   ||   ||   ||   ||   ||   ||   ||   ||   ||   ||   ||   || 
 Egnos || 3 tjenester || Ikke oplyst || 3 || 233 || 3 || 245 || 3 || 246 || 3 || 247 || 3 || 247 || 3 || 247 || 3 || 247 || 3 || 1 712 || 
 Subtotal for specifikt mål nr. 2 ||   || 233 ||   || 245 ||   || 246 ||   || 247 ||   || 247 ||   || 247 ||   || 247 ||   || 1 712 || 
 SAMLEDE OMKOSTNINGER || Ikke op-lyst || 1 163,5 || Ikke oplyst || 1 187,5 || Ikke op-lyst || 990,25 || Ikke oplyst || 1 010 || Ikke oplyst || 799,75 || Ikke oplyst || 1 049,5 || Ikke op-lyst || 1 668 || Ikke oplyst || 7 868,5 || 

3.2.3.          
Anslåede virkninger for
administrationsbevillingerne
3.2.3.1.    
Sammendrag 

¨         Forslaget/initiativet medfører ikke anvendelse af
administrationsbevillinger. 
þ         Forslaget/initiativet indebærer, at der anvendes følgende administrationsbevillinger:
I mio. EUR (3
decimaler)
   || 2014 || 2015 || 2016 || 2017 || 2018 || 2019 || 2020 || I ALT 
 UDGIFTSOMRÅDE 5 i den flerårige finansielle ramme ||   ||   ||   ||   ||   ||   ||   ||   
 Menneskelige ressourcer || 9,773 || 9,773 || 9,773 || 9,773 || 9,392 || 8,884 || 8,884 || 66,252 
 Andre administrations-udgifter || 0,850 || 0,850 || 0,850 || 0,850 || 0,850 || 0,850 || 0,850 || 5,950 
 Subtotal for UDGIFTSOMRÅDE 5 i den flerårige finansielle ramme || 10,623 || 10,623 || 10,623 || 10,623 || 10,242 || 9,734 || 9,734 || 72,202 
 Uden for udgiftsområde 5[52] i den flerårige finansielle ramme   ||   ||   ||   ||   ||   ||   ||   ||   
 Menneskelige ressourcer || 0 || 0 || 0 || 0 || 0 || 0 || 0 || 0 
 Andre administrations- udgifter || 0 || 0 || 0 || 0 || 0 || 0 || 0 || 0 
 Subtotal uden for UDGIFTSOMRÅDE 5 i den flerårige finansielle ramme || 0 || 0 || 0 || 0 || 0 || 0 || 0 || 0 
 I ALT || 10,623 || 10,623 || 10,623 || 10,623 || 10,242 || 9,734 || 9,734 || 72,202 

3.2.3.2.    
 Anslået behov for menneskelige ressourcer 

¨         Forslaget/initiativet medfører ikke anvendelse af menneskelige
ressourcer. 
þ         Forslaget/initiativet indebærer følgende behov for
menneskelige ressourcer:
Overslag angives i hele tal (eller med højst
én decimal)
   || 2014 || 2015 || 2016 || 2017 || 2018 || 2019 || 2020 
  Stillinger i stillingsfortegnelsen (tjenestemænd og midlertidigt ansatte) 
 02 01 01 01 (hovedsæde og Kommissionens repræsentationskontorer) || 63 || 63 || 63 || 63 || 60 || 56 || 56 
 02 01 01 02 (delegationer) || 0 || 0 || 0 || 0 || 0 || 0 || 0 
 02 01 05 01 (indirekte forskning) || 0 || 0 || 0 || 0 || 0 || 0 || 0 
 10 01 05 01 (direkte forskning) || 0 || 0 || 0 || 0 || 0 || 0 || 0 
  Eksternt personale (i fuldtidsækvivalenter): FTÆ[53]   
 02 01 02 01 (AC, END, INT under den samlede bevillingsramme) || 26 || 26 || 26 || 26 || 26 || 26 || 26 
 02 01 02 02 (AC, AL, END, INT og JED i delegationerne) || 0 || 0 || 0 || 0 || 0 || 0 || 0 
 02 01 04 aa [54]   || - i hovedsædet[55]   || 0 || 0 || 0 || 0 || 0 || 0 || 0 
 - i delegationerne || 0 || 0 || 0 || 0 || 0 || 0 || 0 
 02 01 05 02 (AC, END, INT – indirekte forskning) || 0 || 0 || 0 || 0 || 0 || 0 || 0 
 10 01 05 02 (AC, END, INT – direkte forskning) || 0 || 0 || 0 || 0 || 0 || 0 || 0 
 Andre budgetposter (skal angives) || Ikke oplyst || Ikke oplyst || Ikke oplyst || Ikke oplyst || Ikke oplyst || Ikke oplyst || Ikke oplyst 
 I ALT || 89 || 89 || 89 || 89 || 86 || 82 || 82 
XX angiver det berørte politikområde eller
budgetafsnit.
Opgavebeskrivelse:
Personalebehovene
vil blive dækket via de bevillinger, som allerede er afsat til gennemførelse af
denne foranstaltning og/eller omfordelt inden for GD'et, og eventuelt suppleret
med ekstra bevillinger, der afsættes til det ansvarlige generaldirektorat som
led i den årlige ressourcetildeling under hensyn til de budgetmæssige
begrænsninger. GD ENTR overvejer en delvis eksternalisering til et eksisterende
organ. Beløb og modregninger vil om nødvendigt blive justeret i
overensstemmelse med resultaterne af eksternaliseringsprocessen.
 Tjenestemænd og midlertidigt ansatte || - Overvåge gennemførelsen af de europæiske GNSS-programmer med henblik på en effektiv og konsekvent etablering og ibrugtagning samt drift af Egnos og Galileo. - Forelægge retlige vurderinger til støtte for den politiske beslutningsproces. - Sikre, at de foreslåede løsninger er i overensstemmelse med de gældende bestemmelser. - Sikre en sund økonomisk forvaltning. - Gennemføre de aktiviteter, som er nødvendige for at sikre en effektiv kontrol med omkostningerne. - Forvalte aktiviteterne i forbindelse med det internationale samarbejde. 
 Eksternt personale || Støtte i forbindelse med de ovenstående opgaver. 

3.2.4.          
Forenelighed med indeværende flerårige
finansielle ramme 

þ         Forslaget/initiativet er foreneligt med den flerårige
finansielle ramme for 2014-2020 i henhold til Kommissionens meddelelse
KOM(2011)500 af 29. juni 2011.
¨         Forslaget/initiativet kræver omlægning af det relevante
udgiftsområde i den flerårige finansielle ramme.
Der redegøres for omlægningen med angivelse af de
berørte budgetposter og beløbenes størrelse.
–     
¨  Forslaget/initiativet kræver, at fleksibilitetsinstrumentet anvendes,
eller at den flerårige finansielle ramme revideres[56].
Der redegøres for behovet med angivelse af de berørte
udgiftsområder og budgetposter og beløbenes størrelse.

3.2.5.          
Tredjemands bidrag til finansieringen 

–     
¨ Forslaget/initiativet indeholder ikke bestemmelser om samfinansiering
med tredjepart. 
–     
þ Forslaget/initiativet samfinansieres som anslået nedenfor:
Der er indledt forhandlinger med Schweiz og
Norge, men der er endnu ikke indgået nogen formel aftale, hvilket der heller
ikke er forventning om inden for den nærmeste fremtid. Derfor kan tredjemands
bidrag ikke tages med i overvejelserne på nuværende tidspunkt. Det må bemærkes,
at disse lande ikke direkte samfinansierer GNSS-programmerne som sådan (og der
følger således ikke yderligere midler i form af formålsbestemte indtægter på
EU's budget), men yder et eksternt bidrag. 
Bevillinger i mio. EUR (3 decimaler)
   || 2014 || 2015 || 2016 || 2017 || 2018 || 2019 || 2020 || I alt 
 Organ, som deltager i samfinansieringen (angives) ||   ||   ||   ||   ||   ||   ||   ||   
 Samfinansierede bevillinger I ALT ||   ||   ||   ||   ||   ||   ||   ||   

3.3.                
Anslåede virkninger for indtægterne 

–     
¨  Forslaget/initiativet har ingen finansielle virkninger for
indtægterne.
Der forventes ingen indtægter før
færdigetableringen af konstellationen, eftersom de indledende tjenesters
præstationer ikke kan leve op til de potentielle brugeres forventninger, førend
infrastrukturerne er fuldt etableret.
Indtil da bør udgiftsforvaltningen analyseres
med henblik på at definere, hvilket organ (privat eller offentligt) der står
for indsamlingen af indtægter, indtægtstyperne samt det potentielle
indtægtsbeløb.
–     
þ  Forslaget/initiativet har følgende finansielle virkninger:
–                   
¨         for egne indtægter 
–                   
þ         for diverse indtægter 
I mio. EUR (3 decimaler)
 Indtægtspost på budgettet: || Bevillinger til rådighed i indeværende regnskabsår || Forslagets/initiativets virkninger[57]   
 2014 || 2015 || 2016 || 2017 || 2018 || 2019 || 2020 
   ||   || p.m. || p.m. || p.m. || p.m. || p.m. || p.m. || p.m. 
For diverse indtægter, der er formålsbestemte, angives det, hvilke af
budgettets udgiftsposter der påvirkes.
Det oplyses, hvilken metode der er benyttet til at
beregne virkningerne på indtægterne.
[1]               EUT L 196 af 24.7.2008, s. 1.
[2]               KOM(2011) 5 endelig.
[3]               KOM(2011) 500 endelig. Meddelelse fra Kommissionen til
Europa-Parlamentet, Rådet, Det Europæiske Økonomiske og Sociale Udvalg og
Regionsudvalget med titlen – "Et budget for Europa 2020".
[4]               KOM(2011) 398 endelig. Forslag til Rådets forordning om
fastlæggelse af den flerårige finansielle ramme for årene 2014-2020.
[5]               KOM(2010) 308
[6]               EUT L 246 af 20.7.2004, s. 30.
[7]               EUT C […] af […], s. […].
[8]               EUT C […] af […], s. […].
[9]               KOM(2010) 614 endelig/2.
[10]             KOM(2011) 152.
[11]             EFT L 248 af 16.9.2002, s. 1.
[12]             KOM(2011) 398 endelig.
[13]             KOM(2011) 500 endelig.
[14]             EUT L 276 af 20.10.2010, s. 1.
[15]             EUT L 246 af 20.7.2004, s. 30.
[16]             EUT L 201 af 3.8.2010, s. 30.
[17]             EUT L 55 af 28.2.2011, s. 13.
[18]             EUT L 196 af 24.7.2008, s. 1.
[19]             EFT L 138 af 28.5.2002, s. 1.
[20]             EUT L 287 af 4.11.2011, s. 1.
[21]             EFT L 317 af 3.12.2001, s. 1.
[22]             EUT L 141 af 27.5.2011, s. 17.
[23]             EUT C 304 af 15.10.2011, s. 7.
[24]             EUT L 345 af 23.12.2008, s. 75.
[25]             EFT L 8 af 12.1.2001, s. 1.
[26]             EFT L 281 af 23.11.1995, s. 31.
[27]             EFT L 292 af 15.11.1996, s. 2.
[28]             EUT L 196 af 24.7.2008, s. 1. 
[29]             ABM: aktivitetsbaseret ledelse (Activity-Based Management)
– ABB: aktivitetsbaseret budgetlægning (Activity-Based Budgeting).
[30]             Jf. artikel 49, stk. 6, litra a) eller b), i
finansforordningen.
[31]             Det europæiske område under Egnossystemet består af 44
lande, som er medlemmer af Den Europæiske Konference for Civil Luftfart.
[32]             Den
åbne tjeneste under Egnos defineres i dette dokument:
http://ec.europa.eu/enterprise/policies/satnav/egnos/files/brochures-leaflets/egnos-os-sdd_en.pdf
[33]             Undersøgelse af indvirkningen af GPS-signaludfald på
kommercielle og indenlandske tjenester i Det Forenede Kongerige (2001): http://www.ofcom.org.uk/static/archive/ra/topics/research/topics/other/gpsreport/gps-report.pdf

[34]             Rådets resolution om et europæisk bidrag til udvikling af
et verdensomspændende satellitnavigationssystem (GNSS) af 19. december 1994.
[35]             International aftale fra juni 2004 om fremme, levering og
anvendelse af tjenester fra de satellitbaserede navigationssystemer Galileo og
GPS og tilknyttede anvendelser.
[36]             KOM(2011) 5 endelig.
[37]             KOM(2011) 500 endelig.
[38]             Galileoprogrammet er opbygget på grundlag af følgende fire
faser: definitionsfasen, udviklingsfasen, etablerings- og ibrugtagningsfasen
samt driftsfasen. Etablerings- og ibrugtagningsfasen afsluttes i 2019. Den
fulde driftsfase vil være indledt og varer til efter 2020, mens systemdriften
og opgraderingen af konstellationen fortsættes i flere år for at undgå
afbrydelser i tjenesterne. 
[39]             Forklaringer vedrørende forvaltningsmetoder og henvisninger
til finansforordningen findes på webstedet BudgWeb:
http://www.cc.cec/budg/man/budgmanag/budgmanag_en.html
[40]             Organer omhandlet i finansforordningens artikel 185. Det
Europæiske GNSS-agentur vil medvirke ved styringen af GNSS-programmerne. 
[41]             De nationale rumagenturer i Europa.
[42]             ESA ( Den Europæiske Rumfartsorganisation). 
[43]             OB = opdelte bevillinger / IOB = ikke-opdelte bevillinger.
[44]             EFTA: Den Europæiske Frihandelssammenslutning. Der
indledes forhandlinger med Norge med henblik på deltagelse i budgettet for
2014-2020.
[45]             Kandidatlande og, efter omstændighederne, potentielle
kandidatlande på Vestbalkan.
[46]             Der er indledt forhandlinger med Schweiz med henblik på
deltagelse i budgettet for 2014-2020. 
[47]             Teknisk og/eller administrativ bistand og udgifter til støtte
for gennemførelse af EU's programmer og/eller aktioner (tidligere BA-poster).
[48]             Nedskæringen af de menneskelige ressourcer, som er direkte
forbundet med den nye styringsordning og tildelingen af opgaver vedrørende
systemdriften til det europæiske GNSS-agentur beskrives nærmere i forbindelse
med revisionen af forordning 912/2010 om agenturet. Den tekniske
ekspertise, som for øjeblikket varetages af Kommissionen, skal ifølge planen
overdrages til agenturet, i det omfang det er nødvendigt for udførelsen af de
tildelte opgaver.
[49]             Resultater er de produkter og tjenesteydelser, der skal
leveres (f.eks. antal finansierede studenterudvekslinger, antal km bygget vej
osv.).
[50]             Som beskrevet under punkt 1.4.2.
"Specifikt/specifikke mål..".
[51]             Som beskrevet under punkt 1.4.2.
"Specifikt/specifikke mål..".
[52]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
[53]             AC = kontraktansat ("agent contractuel");
INT = vikar ("intérimaire"); JED= ung ekspert i en
delegation ("jeune expert en délégation"); AL= lokalt ansat
("agent local"); END = udstationeret national ekspert ("expert
national détaché"). 
[54]             Delloft for eksternt personale under aktionsbevillingerne
(tidligere BA-poster).
[55]             Angår især strukturfondene, Den Europæiske Landbrugsfond
for Udvikling af Landdistrikterne (ELFUL) og Den Europæiske Fiskerifond (EFF).
[56]             Se punkt 19 og 24 i den interinstitutionelle aftale.
[57]             Med hensyn til EU's traditionelle egne indtægter (told,
sukkerafgifter) opgives beløbene netto, dvs. bruttobeløb, hvorfra
opkrævningsomkostningerne på 25 % er fratrukket.